text:
- Sr. Ramon Lee
-
Minister di kultura, deporte i labor di Aruba
Sr. Addal Toppenberg - Sr. Ramon Lee - Chu
- Sr. Rudy Croes
-
Minister di Hustisia Arubano.
Di bishita pa reuní ku e grupo di brommer Easy Ridders, pa hasi nan rekorido anual riba nos dushi isla Kòrsou.
- Sr. Ryan de Jongh
-
Un hóben ku a rekoudá fondo pa Carmabi dor di rema den su kayak rònt Kòrsou. Tabata un ruta di 150 kilometer ku el a rekorí den 50 ora! Netto Bar por konta ku Ryan tambe den su prestigioso klientela.
- Sr. Lesley Vos
-
Un kantante ku hopi talento i ku ta orguyo di Kòrsou for di añanan 1960. Aktualmente e ta bida na Hulanda.
- Sr. Richenell Kirindongo (Babalu)
-
Sr. Richenell - Chu
Kantante, tumbero, salsero i muchu mas ku talento inkreibel. E ta un yu di Kòrsou ku a biba pa hopi aña na Hulanda; aktualmente e ta residenshá na Sto. Domingu na unda e tin su propio agrupashon musikal i e ta kosechando hopi éksito.
- Sr. Addal Toppenberg, Sr. Sherwin Lodowika
-
Sr. Addal - Sr. Sherwin
Sr. Addal Toppenberg. Un di nos mihó hungadónan di bala di añanan 60.E tabata hunga den S.U.B.T (Spòrt Unie Brion Trappers). Addal ta un fiel kiente di Netto Bar.
Sr Sherwin Lodowika. Otro bon hungadó di bala di añanan 60.
E tabata forma di UNDEBA (Union deportivo Banda Abou)i e tambe ta n bon kliente di Netto Bar.
- Randall Simons
-
Chulo Simons
- Doña Elia Isenia
-
Un di nos orguyo nan ku sa hopi di nos antepasado nan,kultura i tambe konosí pa su partisipashon den festival di tumba,di kual e la bai vários biaha ku e korona.
- Sr. Edsel Juliet i Sr. Arnell Salsbach
-
Edsel Juliet 'Payo - Arnell Salsbach
Edsel Juliet 'Payo' Un di nos yu di Kòrsou, kantante i kómiko ku un trayektorio largu,i ta biba na Hulanda. Kaminda e tin su programanan hopi chistoso,pero ku no ta lubidá su rais nan i ta bishita su dushi Kòrsou hopi.
Arnell Salsbach Un gran musiko konosi pa su grupo musikal "Arnell i su orkesta". pero sigur konosi tambe den netto bar pa su bon ambiente.
- Sr. Harry Zimmerman i Señora Marlene Scharbaai
-
Yu muhe di Señora Scharbaai - Sr. Harry Zimmerman - Señora Marlene Scharbaai
Sr. Harry Zimmerman Un di e famosonan den e mundu di farándula pa hopi aña i festival di tumba pa karnaval. E la bai vários biaha ku e korona komo rei di tumba.
Sra. Marlene Salsbach 'Chuky' Konosí komo un de mihó bailarina di folklor di Kòrsou, for di su 16 aña e la kuminsá baila. Su promé pareha di baile q.e.p.d. ta Sr. Beni Privania. Su aktual pareha ta Sr. Harold Zimmerman,i nan dos ta sigui promové nos dushi baile folklóriko.
- Sr. Humberto Nivelac i Sr. Rignald Vidal
-
Sr. Humberto Nivelac - Rignald Vidal
Dos kantante ku un trayektoria largu i ku a representá Kòrsou na vários okashon den festival nan den eksterior.
- Mrs Saab i Sr. Darwin Gregg
-
Mrs Saab - Sr. Darwin Gregg
Mrs Saab Kantante di un prestigioso grupo musical di aña nan 1970 ?? Dobble RR. Rei di tumba vários biaha.
Sr. Darwin Gregg Direktor di un radio emisora lokal, i hopi konosí komo kantante den festival di tumba
Bishitante spesial


c: text/html

text:
Recientemente, Ministerio di Enseñansa hunto cu Departamento di Enseñansa Aruba tawata tin e honor pa otorga oficialmente e premio Appel di Oro na e respectivo ganadonan.
Appel di Oro ta un proyecto di reconocemento pa personanan cu ta destaca den e area di Enseñansa y ta reconoce excelencia den Enseñansa den su totalidad.
E otorgamento di e premionan a tuma luga na Aquarius restaurant den un seno hopi personal y caluroso.
Minister di Enseñansa dr. Armando Lampea cuminsa na yama bonbini na e invitadonan presente. “Ta un momento di hopi alegria ora cu como Minister di Enseñansanos por entrega e premioAppel di Orona e diferente maestronan na Aruba cu a destaca den aña 2017”.
MinisterLampea menciona cu ta importante pa nos comunidad tuma nota di e balor grandi cu nos educadornan tin. E hecho cu a otorga un premio na cuatercu a resalta den aña 2017 pa nan cariño y servicio na studiantenan y alumnonan, no kiermen cuno tin maseducadornan cutambe a destaca den 2017.
E tarea di un educador awendia ta uno dificil y pesey mester duna elogio na tur educadornan di Aruba y aunkecu nan no a ricibi e Appel di Oro,no obstante nos mester reconoce e balor di nan trabou.E cuater personanan cu a ricibi e premio aki ta personanan cu ta wordo mira como ehempel door di nan mesun coleganan y esey ta importante den un maneho di Enseñansa.
Esnan cu a ricibi un Appel di Oro pa aña 2017 ta como lo siguiente:
Maestro
Edwin Lucas di Colegio Hilario Angela.
Diriginte
John Wardlawdi Universidad di Aruba.
Proyecto Escolar
Ipevodi ScolBasico Washington.
Lifetime Achievement
HetwigKuiperdal di Commandeur Pieter BoerKleuterschool.
Minister di Enseñansa a yama pabien nae ganadonan y alabes na tur hende di Departamento di Enseñansa Arubacu a facilita e premio akipaso e ta importante pa duna elogio y reconocemento na educadornan cu ta destaca.
MinisterLampea enfatisa cu: “E tin un impacto hopi grandi ora cu bo ta premia un educador pa e bon trabou cu e ta haciendo y hopi biaha nos ta inclina pa wak solamente algun fout cu ta wordo haci door di un maestro y nos ta lubida tur e partinan positivo cu un maestro ta haci dia aden, dia afo, aña aden, aña afo”.
“Cu e entregadiAppel di Oronos kier resalta tur e trabou positivo cu maestronan ta realisa y pa keda recorda esey, pa e keda graba den nos memoria cu un maestro ta indispensabel pa nos sociedad”.
Minister di Enseñansa dr. Armando Lampea finalisa bisando: “Masha masha pabien na tur e cuater maestronan cu a ricibi awe e premio Appel di Oroy na nan team, na e scolnan, pasobra un persona cu ta resalta ta representa full e team y pesey bo no por lubida tur e team cu ta para tras di e maestronan aki cu a ricibi nan premio tan mereci”.
Departamento di Enseñansa Aruba kier a tuma e oportunidad aki pa felicita tur e ganadonan un biaha mas cu nan merecido Appel di Oroy bisa nan pa sigui cu e bon trabou.
Pa un reportahe fotografico y mas informacion por bishita nos website [ea.aw] y nos facebook page @educationaruba.

robotstxt: allowed

filter: keep


text:
Busca Palabra
Download
Proyecto Scol Multilingual
Encuesta
Exposicion di buki y competencia di skirbimento pa mucha
Oranjestad – Recientemente Departamento di Enseñansa Aruba a participa na e “Feria di Papiamento” organisa pa Fundacion Lanta Papiamento. E feria tabata pa celebra e echo cu diescinco aña pasa, riba dia 21 di mei 2003, Gobierno di Aruba a acepta e decreto di ley di idioma oficial cu a haci Papiamento y Hulandes e idiomanan oficial di Aruba.
Exposicion
Durante e feria Departamento di Enseñansa a presenta un exposicion di material di Desaroyo di Curiculo como tambe un exposicion di buki literario y material di referencia na Papiamento.
Proyecto Idioma di Departamento di Enseñansa recientemente a publica 20 titulo di ficcion nobo na Papiamento pa nos muchanan y hobennan. Un grupo grandi di ‘freelancer’, principalmente local, pero tambe internacional a skirbi, traduci, ilustra y coregi e materialnan nobo. “Proyecto Idioma a percura pa coordinacion di e trabounan, redaccion y publicacion di e titulonan, y e rekisitonan pa financiamento di FDA.”
A selecta e temanan, teniendo cuenta cu cada grupo meta specifico.
Algun ehempel di tema pa scol basico y special: amistad, termento (‘bullying’), proteccion di flora y fauna di Aruba, deporte / perseverancia y trahamento den team. Tema pa e hobennan ta inclui peer pressure, namoramento, bida social di hoben y e consecuencianan di embaraso hubenil / uzo di droga.
A traha e bukinan aki principalmente pa uzo na scol y cu grupo meta hopi varia den mente. Tin titulo pa klas 2 di scol basico te cu e klasnan di examen di scol secundario. E bukinan aki a wordo parti bou di tur scol.
Durante e Feria di Papiamento tabatin hopi interes pa e bukinan na Papiamento cu DEA a publica.
E bukinan no ta na benta den libreria, pero si ta obtenibel pa fia na Biblioteca Nacional y na tur MFA. Tambe ta trahando riba un proyecto cu e meta pa ofrece e bukinan den forma digital.
Competencia di skirbi
Banda di e exposicion di buki, DEA a organisa un competencia di skirbimento pa mucha. E muchanan por a scoge un titulo for di e serie nobo: “Club di Lesa Dushi Kids” y skirbi nan mesun storia basa riba e titulo.
Muchanan cu no por skirbi ainda por a conta nan storia y esaki a wordo skirbi pa nan. Tabatin 3 escritor di e serie di buki cu a guia e muchanan. Un total di 36 mucha di 4 pa 12 aña a participa.
Cada mucha cu a entrega un storia a ricibi un buki regalo. E muchanan mes por a scoge un buki y laga e escritor firm’e.
Ganado
Tabata basta dificil pa scoge e ganadonan pasobra e muchanan tin hopi fantasia y nan a skirbi storia tremendo! E siguiente muchanan a gana e Prome Premio: Ryuji van Koetsveld, Dylan Coutinho, Yatmiel Geerman y Naomi Arrindell.
A duna un cantidad di 7 mucha un Premio di Motivacion: Rory-Mei van Koetsveld, Loghan Steenvoorde, Nathan y Lisandra Balgobind, Jennyraine Maduro, Yoshua Flanegin y Gilmard Jansen.
E ganadonan di e Prome Premio a gana e set di 10 buki “Club di Lesa Dushi Kids”. Tur mucha a ricibi un certificado y nan por a scoge un buki pa lesa na nan gusto. Tambe nan por a hiba e “buki blauw” cu por uza pa busca con ta skirbi palabra na Papiamento.
DEA ta felicita e muchanan cu nan premio y ta spera cu nan lo sigui skirbi storia bunita!
Scroll To Top


text:
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l, 14 di òktober 2018.
Kompilá: djasabra 13 di òktober 2018, 05:00 o.l. (09:00 UTC)
KÓDIGO HEL: PREKOUSHON PA MAL TEMPU.
Tempu: Parsialmente te hopi nublá ku algun áwaseru lokal i bos lo zona de bes en kuando. Algun di e áwaserunan aki lo ta fuerte i por kousa sierto molèster.
Temperatura máksimo lo alkansá 31 ºC i temperatura mínimo 24 ºC.
Solo ta sali 06:25 i ta baha 18:18 o.l.
Bientu: For di un direkshon generalmente ost i suak te moderá; forsa 2 te 4 (7 te 30 km/ora, 4 te 16 nudo). Prinsipalmente durante den áwaseru, de bes en kuando basta fuerte den ráfaga: forsa 5 (31 te 39 km/ora, 17 te 21 nudo). Bientu por supla de bes en kuando for di otro direkshon tambe, espesialmente den áwaseru.
Situashon general: Un disturbio riba parti sentral di Área di Karibe durante próksimo 24 ora lo sigui kousa un oumento temporal di nubia riba nos region. Algun di e nubianan aki lo sigui generá de bes en kuando lokalmente áwaseru riba Kòrsou. Un par di e yobidanan aki lo ta fuerte i kompañá pa welek ku bos. E áwaseru fuerte lo kousa sierto molèster na e lugánan di kustumber i pa e motibu ei tin un Prekoushon pa Mal Tempu (Kódigo Hel) na vigor te próksimo aviso..
Kondishon di laman:
Por lo general trankil ku altura di ola di 1 meter òf ménos (3 pia òf ménos).
Sistemanan signifikante di wer tropikal: Orkan Leslie awe mainta tabata riba parti ost di Osean Atlántiko Nort i tabata moviendo den direkshon ost nortost. e ta bai menasá Madeira i tambe parti di Portugal i Spaña den e fin di siman aki. Tormenta Tropikal Nadinea a sigui debilitá durante oranan lat di ayera anochi i no ta un siklon tropikal mas. Pa e motibu aki lo e no wòrdu menshona mas. E sistemanan aki no ta un menasa pa Kòrsou.
Fenómeno spesial: Ningun.
Perspektiva te djaluna mainta: Shelu lo ta por lo general parsialmente nubla i no ta antisipa áwaseru signifikante.
Meteorólogo: Luciano.
. . . .


text:
ORANJESTAD (AAN): Recientemente Dr. Horacio E. Oduber Hospitaal a constata cu e mashin di MRI, cu ya tin no menos di 16 aña den uzo, a demostra un fayo cu ta asina complica y costoso cu a opta pa no inicia awo cu e proceso di drecha e mashin den un forma extenso.
Mirando e construccion y renobacion di Hospital ya caba tabata riba plan pa fin di 2017, esta luna di november instala un mashin di MRI completamente nobo y moderno. Si logra drecha e mashin di MRI actual durante e simannan venidero a dicidi pa haci uzo exclusivamente di dje pa casonan di hopi urgencia pa asina logra instalacion di e MRI nobo exitosamente y den un lapso di tempo cortico.
Aruba ta keda un isla chikito cu limitacion na loke ta algun recurso medico y pues mester keda corda cu aunke e mashin nobo lo ta super moderno, no por kita afo cu cierto experticio ta impagabel na Aruba ya cu e no sa sosode mucho y pues haci testnan afo lo por sosode.
E mashin di MRI completamente nobo y moderno ta na caminda pa nos isla. Hospital ta trahando riba eleva y modernisa nos cuido diariamente y ta spera di pronto por informa un y tur cu nos mashin nobo ta instala pa asina brinda e servicio di MRI manera debe ser.


text:
Den mi bida diario komo Parlamentario mi ta risibí hopi pregunta pa loke ta trata labor. Dor di risibí hopi pregunta mi a konstatá ku hopi hende no ta na altura di lokual lei laboral ta bisa.
Tin situashonnan ku a laga mi keda babuká di lokual ku persona ku ta laborá ta pasa aden ku nan doño di trabou. Komo representante di pueblo mi ta haña esaki algu inaseptabel. Nos ta den un pais di mas o ménos 150 mil hende di kual mayoria konosé otro i na mi humilde opinion nos mester por trata otro manera hende. E parti ku mas mi ta konsiderá esaki un abuzu ta e echo ku ta laga un persona laborá riba un dia di fiesta i ta page e mesun montante pa ora ku e ta risibí na momentu ku e traha un dia normal. Na momentu ku e trahadó reklamá i para pa su derechi e tin ku tende ku sea ta take e of leave it.
Tambe mamanan ku tin yu resien ku doño di trabou no ta tene konsiderashon ku nan entre otro nan dianan di verlòf ku lei ta duna. Asina tin hopi kos mas ku ta tuma lugá ku por tin komo konsekuensia ku e por afektá un hende su bida i tambe pone ku e mayor tin ménos kontakto ku su yu debí ku e ta traha di mainta pa anochi. Tur esaki nan por kondusí na problemanan sosial pa nos komunidat i tambe e mucha por kue mal kaminda debí ku e tin e guia nesesario na kas. Uitzendbureau tambe ta un situashon di kual tin hopi abuzu ta tuma lugá voraal pa loke ta trata salario. Tur esaki nan i mas ta puntonan di atenshon ku pa años niun hende no a para ketu na dje. Mi ta konvensí ku tin hopi hende ku lo ke pa bini ku kontrol i tambe sekshon di informashon pa asina trata di frena e abuzu laboral mas tantu posibel.
Otro ta e problema ku mas ta asotá ta trahadónan ku ta kobra sin un slip di salario pa asina por tin un bista kiko tur ta lokual ta ser kita for di nan salario. Esaki sigur ta stroba e trahadó di por sigui pa dilanti ora e kier un finansiamentu pa logra algu. Tambe esaki ta un forma pa keda sin paga primanan sosial i tambe impuesto ku mester bai den kaha di gobièrnu. Pero ta sigur ku e trahadó no tin un siguransa di trabou. Den nos trabou tambe nos ta enkontra ku trahadónan ku no sa ki ta e e primanan sosial òf impuesto ku ta kita for di un trahadó ku ta kobra suèldu mínimo.
Pago di trahadó tambe ta un situashon ku ta laga hopi deseá. Hopi ta trahadó ku ta wòrdu paga te den e di e 2 siman di luna. Konsekuensia di esaki ta ku e trahadó no por paga su debenan di fin di luna na tempu i ku tin ku bai fia sèn pa por hasi esaki. Kual tin diferente konsekuensia kun’e dor di pago di interes. Kiermen dor di e pago lat di salario ku ta un abusu ta trese konsekuensia finansiero insesario pa e trahado.
Mi mester bisa ku fuera ku e trahadó tin derechi e tin su obligashon tambe. Pero e abuzu labor ta hopi haltu aki na Kòrsou. P’esei frakshon di MAN a pidi un reunion relashoná ku abuzu laboral aki na Kòrsou. Durante di e reunion aki nos a pidi pa Minister di Desaroyo Sosial, Labor i Bienestar ku tin e


text:
ORANJESTAD(AAN): — Wit Gele Kruis lo bay cuminsa cu un di tres module cu nan tin cu Rino Amsterdam, cual ta un instituto profesional di Hulanda, cu ta yuda WGK na Aruba pa yuda profesionalisa enfermera y otro coleganan cu ta traha cu mucha.
Na Maart, di e aña aki a cuminsa cu un opleiding dirigi riba observacion di e baby te cu 3 aña, 4 aña y ta bay un tiki mas leu te cu 5 aña unda cu a ripara cu mester di guia profesional den esaki.
A acerca colega Lupina Croes pa yuda pa busca un instituto na Hulanda pa yuda cu e opleiding aki. Asina cu a cuminsa na Maart cu e instituto pa asina profesionalisa e coleganan di Wit Gele Kruis y asina tambe duna oportunidad na otro coleganan cu ta traha cu mucha, den e caso aki di baby te cu mucha te cu 5 aña na Aruba.
Tin cu bisa cu e module a cuminsa cu no solamente coleganan di Aruba pero tambe cu esnan di Corsou y Boneiro. Tambe tin coleganan di Saba. A haci’e no solamente pa e Arubianonan, pero a trece instancianan manera Reno Amsterdam cu ta un instituto renombra na Hulanda pa guia profesionalnan riba HBO niveau, mirando cu ta academiconan so por forma parti na e curso aki.
E ta un HBO plus opleiding, segun Gino Goeloe, director di Wit Gele Kruis. Nan ta hopi contento cu ta bezig cun’e, pasobra ta algo cu mester di dje, pa asina guia nos enfermeranan pero tambe coleganan cu ta traha cu nos muchanan den e caso aki, manera JGZ dr. Van Heiningen, kende tambe ta participa na e opleiding aki y asina na luna di November, ta bay sigui cu e opleiding aki, unda cu Reno ta bin pa cuater dia di curso. E curso aki ta termina aki tres aña.
Na 2019, tur participante ta haya un diploma reconoci, acredita door di Rino Amsterdam, Hulanda, den e caso aki.


text:
ORANJESTAD— Gobierno di Aruba a dicidi cu ta manda un delegacion di profesional di Aruba pa Venezuela, estado Falcon otro siman pa purba yega na palabracionnan den aspecto di seguridad y documentacion cu mester exigi na momento di importacion. “Si esaki logra, lo por logra habri tambe e frontera y por permiti como excepcion importacion di fruta, berdura y pisca” Prome minister di Aruba Evelyn Wever Croes a declara diabierna. Segun e mandatario, di parti di Venezuela no ta ricibiendo niun cooperacion cu por yega na apertura di e Waf mas lihe. Mientrastanto Wever y coleganan Ruiz y Bikker a reuni cu autoridad riba e tema.
HABRI WAF
Wever a indica cu e meta di e reunionnan ta pa explora si por logra habri e Waf prome cu dia 6 di juni pa importa productonan cu ta fruta, berdura y pisca. Pa motibonan di siguridad, esaki no ta deseabel. Y ademas, segun e mandatario, di parti di Venezuela no ta ricibiendo niun cooperacion cu por yega na apertura di e Waf mas lihe. Pesey e decision di diahuebs pa manda un delegacion Venezuela. Si logra habri e frontera maritimo, esaki lo no nifica cu a yega na normalidad di haci negoshi pero por lo menos lo por yuda cu nos por importa e productonan aki na un prijs mas rasonabel.
NEGOSASHON DIFICIL
Wever a bisa tambe cu e negosacionnan cu Venezuela ta bayendo hopi dificil. Pa Aruba e aspecto di siguridad na Waf ta hopi importante. Y Aruba lo habri e Waf un biaha mas solamente ora Aruba ta sinti comfortabel cu e nivel di siguridad pa cu transporte di carga y di hende. Mientras tanto, Wever, riba peticion di hopi ciudadano ta haciendo tur lo posibel pa por yega na habri e frontera pa importa fruta, berdura y pisca.
ORANJESTAD - Prome Minister ta lamenta cu hende cu mal intencion a haci mal uzo di nan conocemento pa ‘hack’ su Facebook account y a pone esaki for di alcanse pa Prome Minister pero tambe pa pueblo. Asina e oficina di informacion di prome minister Wever ta informa den un comunicado. Segun e comunicado, ta tratando for di ayera caba cu Prome Minister a nota e iregularidad aki pa tuma contacto cu Facebook pa asina logra recobra su pagina di Facebook mas lihe posibel. Investigacion di parti di Facebook a wordo pidi tambe pa haya sa e posibilidad tanto pa recobra e pagina como tambe pa sa ken ta esnan cu ta tras di e mal hecho aki.
ORANJESTAD - Despues di e situacion cu a sosode diasabra marduga unda cu varios ilegal a yega Aruba cu boto, di cual algun a fayece y otronan a keda deteni, gobierno di Aruba a drenta un reunion urgente na Cocoloshi, hunto cu polis, Warda Costa. Despues di e reunion, minister di husticia Andin Bikker a tene un conferencia di prensa riba e tema, repasando varios punto. NOTA: Potret ta di archivo di NoticiaCla durante un reunion recien riba e mesun tema di refugiado.
PALM BEACH – Gobierno a re-aloca e operacion di sufersnan na Malmok (Fishermans Hut) pa crea mas espacio pa publico. Esaki ta e informacion cu e mandatario di infrastructura a informa diahuebs mainta tempran. Un anochi prome por a mira un grupo di habitantenan protesta pasobra na altura di Ritz Carlton (cerca di e area) a kita espacio pa nan campa. No ta conoci si esaki tin relacion cu e decision menciona. No ta conoci con esaki lo afecta e operacion di e surfernan en cuestion. Eynan ta e sitio tambe pa tene e acostumbrado 'Aruba Hi- Winds'.
ORANJESTAD – Gobierno ta contra e idea di Camara di Comercio pa impone un impuesto nobo cu tin cu atende cu cobransa di recohemento di sushi, envez di cobra na casnan particular y negoshi. Ta parse cu Camara di Comercio a cambia nan punto di bista pa loke ta cobransa di Serlimar pa recohe sushi. Asina minister di infrastructura Otmar Oduber a indica diamars den un conferencia di prensa. Esaki pasobra mientras cu e gremio commercial ta manda e mandatario un carta cu ta bisa cu ta sostene e idea pa cobra sushi, den un comunicado saca e siman aki, ta laga afor cu e gremio kier pa pueblo paga esaki via un impuesto nobo. Esaki ta parti diun diferencia di opinion grandi cu tin den hunta di Camara di Comercio segun Oduber.
PARIS/ORANJESTAD – Aruba a haya un revision positivo di The Organization for Economic Co-operation and Development (OECD) dialuna. Esaki ta nifica cu Aruba no ta bay riba e lista preto di paisnan cu no ta cumpli cu transparencia di informacion fiscal. Pero e tin trabou pa haci si, pa cumpli cabalmente segun e organisacion. Asina e organisacion ta bisa riba su website awe.
ORANJESTAD - Relacion di Reino ta basa riba madures politico y respet mutuo. Asina prome minister di Aruba Evelyn Wever Croes a bisa e representante di Reino Hulandes den Caribe, Erwin Arkebout, segun un comunicado cu e departamento di prensa di gobierno a manda pa prensa den fin di siman. Wever-Croes siman pasa a reuni cu e representante di Reino Hulandes den Caribe. Recientemente señor Arkenbout a wordo nombra na e posicion aki y esaki tawata su prome reunion cu Prome Minister di Aruba.


text:
Partisipá komo persona individual
Partisipá ku bo amigunan òf bo famia
Komo persona partikular tambe bo por partisipá na CURA DOET. Sea ku bo ta bini bo so, ku amigu òf ku henter bo famia, semper tin proyekto kaminda por kontribuí. Pensa por ehèmpel riba un limpiesa riba un playa, òf bai yuda un krèsh pa dal tur e ko’i hunga nan un bon labá. Tin kos pa tur hende hasi. Rònt Korsou tin trabou pa hasi i tur kaminda mester di boluntario. Buska un proyekto ku ta pas ku bo interes riba e wèpsait i inskribí!
Partisipá komo grupo
Ora hopi dun’un man, trabou ta kana lihé. Dikon no partisipá komo grupo? Reuní bo famia, bo koleganan, miembronan di bo klup òf bo klas i skohe un trabou boluntario pa boso hasi. Esei ta un bon manera pa hasi un bon obra huntu.
Pone bo nòmber òf logo
Si bo ke yuda komo grupo òf kompania, bo por pone nòmber òf logo di bo grupo ora di inskribí. Asin’ei na un manera fasil bo por promové e kompromiso di bo empresa, klup di deporte, skol òf klup di servisio.
Kon bo por partisipá?
For di kuminsamentu di yanüari por kuminsa buska un proyekto ku ta kuadra ku bo idea di CURA DOET. Klek riba e kònòpi “buska un proyekto” i por mira ku tin un kantidat di proyekto na Kòrsou ku mester di hende pa yuda. Ora bo skohe unu, mesora bo por inskribí òf buska kontakto ku e organisashon pa mas informashon.
Bo ke mas informashon?
Bo tin pregunta òf bo ke sa mas? Ku gustu nos ta yuda bo. Manda un mail na curadoet@curacaocares.org.


text:
Sero Colorado: Diadomingo pa mas o menos 4’or di atardi, un patruya di polis ta wordo manda na Bachelor’s Beach, den Colony.
Na yegada enberdad nan ta topa cu un boto kibra, cu ya polis tabata na altura di dje, esaki a wordo raporta caba diabierna den oranan di mainta.
E boto tabata riba e beach pega contra e baranca. Den e boto ainda tabata tin un termo, botter di plastic bashi, un tas y un boei, mesun tipo di boei a wordo haya na Santana di cacho cu e mesun cabuya berde, algun siman atras.
E boto tabata basta kibra, riba e beach tabata tin varios pida palo cu tabata pertenece na e boto aki. Un indicacion cu lama a suta e bota contra e barancanan.
No ta conoci cuanto tempo e boto aki por tin pega riba e beach, pero sigur mester por tin algun siman si no ta luna. Loke no ta conoci ta cuanto hende a drenta e biaha ey, y kiko mas a drenta Aruba di manera clandestino. Loke ta bisto ta cu, e hendenan aki no ta importa cu boto kibra of sink.
Riba e beach tabata tin un par di keds, un short di homber y un pechi, cu no tabata mustra di tin hopi tempo eybou.
E boto ta similar na un boto cu tambe a wordo laga atras na e mesun forma algun luna pasa na Westpunt.
Probablemente lo por tin mas di e botonan aki cu ilegalnan ta laga atras riba beachnan na Aruba, pero te na momentonan aki nan no a wordo descubri of si hende miranan por yama polis.


text:
SANTIAGO – Team Aruba ta logra nan di dos medaya den e Weganan Suramericano Hubenil Santiago 2017 na Chile cu e landadora Keeley Maduro den e 50m mariposa. Tabata net landamento nan ultimo oportunidad pa gana medaya mirando cu no tabata tiin mas competencia.
Nos muchanan a drenta den 5 final pero no tabata tin e suerte pa logra medaya pues Keeley Maduro tabata e speransa pa Aruba y ta logra tog pa gana un medaya pa e deporte di landamento. Mas cu claro henter e delegacion a aplaudi esaki engrande.
Mester bisa cu e landadonan Daniel Jacobs y Keeley Maduro mester a landa nan disciplina faborito esta e 400m free y 50m fly. Daniel Jacobs a inicia su recorido riba e 400m free na caryl 7 unda e ta termina cu un tempo registra di 4.09.96 mientras esaki tabata bon pa un di 7 lugar. Mester bisa si cu Daniel tin un personal best di 4.01.85. E compentencia a wordo gana pa
Colombia.
Despues a bini Keeley Maduro riba e 50 fly, aki Keeley tabata tin un tremendo start y ta forza bon den e ultimo meternan di e competencia unda e ta bin registra un tremendo tempo di 28.72 hunto cu e landador di Brazil y aki Keeley ta logra medaya di brons pa Aruba.
Pabien Keeley Maduro, coach Ismael, e federacion di landamento y mas cu claro mayor, famia y
conocirnnan di Keeley y Aruba complete.


text:
Huidige artikelen
Artikelen uit mei 2017
24-5-2017 - Dia 29 di mei ta ultimo dia pa paga debe atrasa di impuesto di vehiculo di motor
24-5-2017 - Dia 31 di mei ta e ultimo dia cu por entrega e declaracion di winstbelasting 2016 y haci e pago corespondiente
24-5-2017 - E clientenan cu no a busca e pakete di winstbelasting 2016 na Departamento di Impuesto mester actua awor
Dia 31 di mei mester entrega e declaracion di winstbelasting 2016
Lees meer...
19-5-2017 - Ultimo oportunidad pa haya ayudo cu yenamento di e formulario di inkomstenbelasting 2015
19-5-2017 - Dia 1 di juni proximo ta e ultimo dia pa entrega e declaracion di inkomstenbelasting 2015
19-5-2017 - Cobransa di grondbelasting 2017 a sali


text:
ORANJESTAD (AAN): Ministro Rudy Lampe como tambe Prome Ministro Evelyn Wever-Croes tabata presente na Sala di Exposicion di Biblioteca Nacional, pa apertura di e expo anual “Lens di mi Wowo”, coordina pa e periodista Leo Vrolijk.
E anochi a conta tambe cu representante di RBC Royal Bank, cu ta sponsor principal di e exposicion. E evento pa 2018 ta dedica na e conocido Jan Poets, y tambe Hubert Tiel di DIARIO.
Hubert Tiel a dirigi palabra, mustrando con su amor pa saca potret a cuminza for di tempo su mama a dune un camera pa saca potret. E resto ta historia, y Hubert Tiel ainda tin coleccion di tur camera cu el a yega di usa. El a pone nan na exposicion tambe. El a mustra cu e ta orguyoso pa mira cu awor su yiunan y tambe su nietonan ta interesa na monton den e mundo di fotografia.
Jan Poets lamentablemente a viaha Diasabra pa cubri un noticia na Atlanta, Georgia, y no por tabata presente pa ricibi su reconocemento. Su yiu muher Yadienne y su nieto Janirh tabata presente pa ricibi esaki na su nomber.
E exposicion di “Lens di mi Wowo’ ta duna e otro aspecto, con prensa ta haci su trabao pa trece informacion na pueblo. E ta habri pa publico di awor te cu 14 di September na Biblioteca Nacional na Playa.
Leo Vrolijk a gradici RBC Bank pa nan aporte durante 11 aña di e proyecto aki. Riba combinacion di potret por mira mas di e exposicion.


text:
Kralendijk – Ofisinanan di gobièrnu ta será dianan 30 di desèmber i 2 di yanüari. Esaki manera sa ta e kustumber den e temporada aki gobièrnu di Boneiru esta Entidat Públiko Boneiru ta ofresé su empleadonan dianan èkstra liber te asina leu ku servisio ta permití.
Mirando ku kambio di aña ta kai den un wikènt a kumbiní pa duna ámtenarnan liber riba e fechanan menshoná. Ta pidi komunidat pa tene kuenta ku esaki. Mas aleu tin tambe e diskurso di kambio di anj di gezaghebber ku lo pasa na tur medionan dia 31 di desèmber 10or di anochi i 10or di mainta dia 1 di yanüari. Gobièrnu di Boneiru ta deseá henter komunidat un felis kambio di aña.


text:
WILLEMSTAD - Djaweps 2 di ougùstùs 2018 alrededor di 09.28’or di mainta, Sentral di polis a risibí notifikashon di un kaso di ladronisia ku destrukshon na e playa di Jeremi.
Na yegada di e patruya polisial na e sitio, el a topa ku un pareha turista ku a deklará ku nan a baha na e playa pa un paseo i ku malechornan a destruí e glas patras di vehíkulo i a bai ku un tas ku nan pertenensia.
Despues di un búskeda den e área polis a logra detené dos (2) hòmber sospechoso, S.W.J. di 18 aña di edat nasé na Kòrsou i Q.A.F.V. di 23 aña di edat nasé na Kòrsou, pa ladronisia i destrukshon.
A presentá e sospechosonan dilanti di un fiskal ouksiliar ku a ordená nan enkarselamentu pendiente di mas investigashon.


text:
Un sistema
efisiente pa kore ku konènchi,
yuana, porko, kabritu, kachó etc.
Riba merkado tin tipo di waya di koriente pa spanta bestia (schrikdraad). Na
otro pais hopi uza pa kura di krio di bestia.
Pa nos ku tin kunuku e ta un bon kos pa tene bestia pafó di kunuku.
prinsipio: E aparato ta manda un tiki koriente di un vòltahe hopi haltu
(6000-10000 vòlt). E koriente ta dal duru, pero no ta peligroso.
E sistema ta konsistí di primeramente tres kos.
- e aparato di koriente (i eventual transformator)
- e waya di koriente
- e gròin (tera, ground)
E aparato ta kosta mas o ménos 200 euro. E waya ta kosta mas o ménos 12 euro pa 200 meter. Tin modèl riba bateria i tin modèl riba koriente di kas.
Pa konènchi i yuana bo ta span e waya hopi abou. E waya no tin mag di mishi ku tera. Uza palu òf plèstik, no heru.
Pa porko, kabritu i kachó ta span diferente waya mas haltu.
tep:
- No kumpra un modèl suak. Si e ta desena pa baka òf kabai
e ta bon.
- Ora yerba ta mishi ku e waya e ta baha su forsa.


text:
Instansha: Openbaar Lichaam Bonaire (OLB)Complaint:
Petishonario a haña un komprobante ku a risibí su petishon pero no a sigui tené na altura di e progreso.
Na Bonaire un mener ta kore riba kaya i pasa den un buraku ku a hasi daño na su rim. El a pone openbaar lichaam Bonaire (OLB) por eskrito responsabel pa e daño. Ora e no a haña reakshon el a aserká Nationale ombudsman. Esaki tambe a pidi OLB na diferente okashon pa reakshoná pero enbano. Mas ku dos aña despues ku a pone OLB responsabel e mener ta tende ku ta kubri e daño.


text:
Hopi di nos pa un tempu kaba ta soña di tin nos propio kas pero pa un motibu òf otro ainda no a logra esaki.
E proyekto ‘Tanki Matrimonio’ ta brinda bo e oportunidat pa awor bo soño por bira realidat! E proyekto di kas aki ta un kolaborashon entre Bonaire Builders B.V. i Gobièrnu di Boneiru. Meta di e koperashon aki ta pa konstruí kasnan di kalidat, ku ta práktiko, konfortabel i tambe pagabel pa e komunidat di Boneiru ku entrada medio.
E kasnan ta situá den e bario di Nikiboko, pariba di Kaya Macario Sint Jago.
E arkitekto enkargá ku e proyekto aki a tene bon kuenta ku e aspektonan klimatológiko i regional. A base di esaki a diseñá dos modelo di kas. Esta e modelo ‘Kadushi’ i ‘Flamboyan’
NOTARIO
E notario envolví ku e proyekto aki ta mr. Kenneth F. Arends, ku ta enkargá ku e trámitenan di kontrato i tambe ku pasamentu di e akta di hipotek. Ora ku bo risibí e karta di Gobièrnu di Boneiru ku ta aprobá pa duna e tereno den ‘erfpacht’, bo por tuma kontakto òf akudí na e ofisina di notario mr. Kenneth F. Arends, pa konkretisá e trayekto di legalisashon di e derecho di ‘erfpacht’. Notario Arends ta lokalisa na Kaya Libertador Simon Bolivar 5, telefon: 717-1619 òf via e-mail: kenneth@notarisarends.com


text:
ORANJESTAD (AAN): Manera ta conoci, pa algun tempo caba esnan cu ta meld nan mes A.O. na SVb, por haci esey via Internet. Y e ta resultado den un exito.
Christian Garcia, funcionario di Riesgonan di Seguronan di SVb a duna un splicacion pa ki motibo a cuminsa cu e inscripcion digital di SVb su registronan.
Segun Sr. Garcia, esaki ta den cuadro di nan vision 2020 cual ta e digitalisacion di SVb su servicionan, pero esaki a worde adelanta door di e introduccion di e boet administrativo. Ley ta prescribi cu tur empleado mester worde registra, of ariba e prome dia di trabao. Esaki ta pa kibra e barera caminda e empleado mester bin registra na SVb. Y pa facilita tambe e doñonan di trabao, pa e proyecto piloto pa loke ta inscripcion digital.
Pa loke ta 2018 SVb lo sigui amplia, su servicionan digital.
Den luna di Juni, SvB a manda un carta pa tur doño di trabao registra na SVB, unda ta informa di e proyecto aki. Pero tambe a manda un formulario, pa actualisa su informacion, cual a resalta cu esaki ta sumamente importante pa SVb. Si tin e informacion corecto, por yega na e doño di trabao, pero si no tin e informacion corecto, e ta bira dificil.
Doño di compania, mester actualisa e informacion, pa medio di e formulario manda pa e compania,. e ta cay den un lista unda ta crea un account, unda ta haya un login ariba e website di SVb.
Na momento di actualisacion, ta pidi un emailadress pa por crea un account, pa cual e emailadress ta importante. Unabes e informacion ta actualisa, e ta cay den un lista pa crea account. Unabes e account ta crea, ta manda dos email pa cada doño di trabao, e prome ta cu e username y un link pa crea un password. Y e di dos, ta cu tur informacion pa cu e inscripcion digital ta tuma luga.
INSCRIPCION DIGITAL:
E servicio ta tuma luga ariba e website svbaruba.org. Aki e doño di trabao ta subi riba e website, e di prome opcion ta misvb, log in akiriba. Unabes bo ta ingelogged, ta haya available e formulario pa registracion di empleado.
E formulario ta den tres parti. E prome parti ta informacion di compania, esaki ta vast, esaki ta worde duna door di SvB. E di dos ta informacion di e empleado, e ultimo ta informacion di salario. Unabes cu esaki ta haci, ta manda e formulario y e doño ta haya un confirmacion, cu e inscripcion a bay pa SVb.
Na final ta ora cu SVb ta haci e inscripcion di e empleado y e doño di trabao, lo haya un email cu notificacion cu e empleado ta registra, y cu e por haci uzo di servicio di ziektemelding ora ta necesario.
A bay over di e empleado bay SVb, pero ta bay over na obligacion cu mester y por haci e registracion digital. E opcion pa e trahado bin SVB t’ey ainda, esaki ta un proyecto piloto, Sr. Garcia ta resalta. E no ta obligatorio cu e ta bay digital, esaki ta un opcion cu SVb tin pa e doñonan di trabao cu nan por cumpli cu e leynan di SVb, cual ta e registracion.
E proyecto aki a cuminsa per 1 Juli 2017, y te cu awo tin un total di 1400 informacion di compania a worde actualisa. Esaki ta un total di 39% di tur e compania cu SVb tin registra.
Di tur e companiana cu SVb a update, 82% a duna un email adress, cual ta 1008 compania cu tin un account caba, cu ta bin na remarke pa haya un account na SvB y registra cerca nan. Un 80 compania durante 5 luna ya a haci uzo di esaki caba, cual ta 8%. Durante e lunanan e total di inscripcionnan digital poco poco a bay ta aumentando. Doñonan di trabao ta bay over na adapta na e servicio online y ta aumenta e registro di e inscripcion digital. Esaki ta reduci e inscripcionnan cu ta bin personal na SVb y ta calma e fluho di hendenan na SVb.
E aumenta ta bayendo, dus poco poco e companianan ta informa nan mes ariba esaki. SVb a manda informacion pa e compania, y poco poco e “mouth to mouth” ta yegando. E meta ta pa na 2020, tur compania ta haci uzo di e servicio aki, y tur servicio ta digitalisa.
Unabes cu tur compania ta haci uzo di esaki, e ora SVb lo bay over na actualisa nan sistema tambe. Poco poco SVb ta yega na nan meta, segun Sr. Christian Garcia. El a extende un invitacion pa tur compania haci uzo di nan servicio. E ta available desde 1 Juli ultimo. Si e doño no a actualisa su informacion ainda. SI e no tin e formulario, pro pasa busca esaki na SVb.
Unabes cu e informacion ta actualisa, e compania ta bin na remarke pa haci uzo di nan servicio digital.
E empleado mester ta registra desde cu e ta trahando. Registra bo empleadonan, esaki ta di acuerdo cu ley. SI no cumpli cu esaki, lo bin acerca e boetnan administrativo. Si e boetnan ta atrasa, no laganan acumula, esaki ta hopi importante. Esaki ta un partnership, e doño di trabao ta cumpli cu su parti y SVb tambe ta cumpli cu su parti.


text:
TESORONAN DI E PALABRA DI DIOS | ECHONAN 1–3
E Kongregashon Kristian A Risibí Spiritu Santu
Na Pentekòste di aña 33, tabatin hopi hudiu presente na Herúsalèm ku a bini for di diferente nashon. (Ech 2:9-11) Aunke nan tabata kumpli ku Lei di Moises, ta probabel ku nan a biba henter nan bida na un pais estranhero. (Yer 44:1) P’esei, algun di nan kisas tabata bisti i papia manera e hendenan di e pais kaminda nan tabata biba i no manera e hudiunan. For di e multitut ku a bini di diferente nashon, 3.000 hende a batisá. Komo resultado, hende di vários kultura a bira parti di e kongregashon kristian. Maske nan tabata di diferente kultura, nan tabata uní i tur dia nan tabata bini huntu den tèmpel.—Ech 2:46.
Kon bo por mustra interes sinsero den . . .
hende den bo teritorio ku ta di otro pais?
e rumannan den bo kongregashon ku ta di otro pais?


text:
Bon bini
Riba e página aki bo por haña informashon kon Ministerio di Hustisia ta hinká den otro, ken ta e minister i kon pa yega na e produktonan ku nos ta brinda. Ministerio di Hustisia ta responsabel pa órden hudisial, mantenshon di lei, seguridat i órden públiko na Kòrsou. E balornan klave ta: Transparensha, responsabilidat, kalidat, inklusividat, integridat, konfiabilidat, durabilidat i koperashon.
E Ministerio di Hustisia aktual pa Kòrsou ta dirigí primeramente riba:
- Desaroyá maneho;
- Konsipiá legislashon hudisial;
- Kontribuí na kalidat di funshonamentu den e kadena hudisial;
- Sòru pa seguridat, órden i trankilidat den komunidat di Kòrsou tantudi e siudadanonan komo di tur persona ku ta temporalmente na Kòrsou.
Minister
Último notisia
- Simposio di Prevenshonriba 3 Òktober 2018
- Klientenan di SDKK ta hasi donashon di arte kultural na krèsh Kuido Infantilriba 18 Sèptèmber 2018
- Klientenan di SDKK ta yuda drecha buki nan pa skol Mgr. Willem Ellisriba 10 Sèptèmber 2018


text:
Huidige artikelen
Artikelen uit april 2014
28-4-2014 - Tur instituto financiero mester registra nan mes na IRS na Merca prome cu dia 5 di mei proximo
Dia 1 di juli 2014 e ley Mericano ‘FATCA’ lo drenta na vigor y e ta conta pa Aruba tambe
Lees meer...
17-4-2014 - E ley Mericano ‘FATCA’ ta drenta na vigor dia 1 di juli 2014
Institutonan financiero na Aruba mester registra nan mes na IRS prome cu dia 5 di mei 2014
Lees meer...
14-4-2014 - E paketenan di 'Bijzondere belasting op verhuurauto’s en verhuurmotorfietsen' di aña 2014 a sali
Ultimo dia pa entrega e declaracion y haci pago ta 30 di april 2014
Lees meer...


text:
Ling and Sons IGA ta contento cu e temporada tan gusta a jega atrobe na unda nos lo ta bendiendo nos famoso oliebollen traha fresco jen di amor y dedicacion pa asina celebra e dianan di fiesta aki.Manera ta tradicion caba bendemento di oliebollen ta cuminsa Dialuna 11 di December na bo supermercado preferi, Ling and Sons IGA!
Nos personal di bakkerij ta cla pa por brinda Pueblo di Aruba e sabroso oliebollen pa di 15 anja consecutivo. Motibo di celebracion y di orguyo. Ken por a pensa na anja 1998 cu e oliebollen nan aki lo causa tanto sensacion na Aruba. Hopi ta esnan cu a purba di iguala e calidad y sabor tan gusta di Ling and Sons su oliebollen nan pero semper e sabroso oliebollen nan a keda unico paso nan ta traha door di un team masha dedica cu tin e cliente semper na mente, loke ta haci e supermercado Ling and Sons e #1 na Aruba.
Cuminsando for di solamente 1.25 awg florin, Ling and Sons IGA su famoso oliebollen nan ta warda ariba pueblo di Aruba pa bin deleita di nan dia 11 di December. Ademas die saki Ling & Sons tin un special di 10 oliebollen pa solamente 10 awg. cu bo no por perde!
Tambe tin posibilidad pa hasi pedido di oliebollen. Pa haci un pedido simplemente bishita nos website www.lingandsons.com of facebook page Ling and Sons IGA pa hasi bo bestelling online. Tambe por contacta nos afdeling di bakkerij na 5212370.
No lubida! Bini uno bini tur y bin disfruta di nos sabroso oliebollen traha fresco na Ling and Sons IGA, supermercado #1 brindando pueblo di Aruba e miho calidad y servicio.


text:
Recientemente a tuma lugar un otro caso contra di e lider politico Gerrit Schotte na Curacao, unda el’a wordo condena atrobe y mester paga bek 1.8 miyon florin, di fraude cu TERENO.
Tur cos ta draai riba e hecho cu segun e caso den corte, cu Gerrit Schotte a wordo cumpra dor di un Italiano Corallo, pa asina move tur ficha, pa por haya un tereno prominente na Curacao, serca di Grote Knip y Kleine Knip.
Den henter e proceso aki, Gerrit Schotte, a ricbi na na un forma stranjo, un suma di 900 mil dollar riba su cuenta di banco na Suiza na “Zwitserse UBS-bank” pa su compania “scondi” Nobrand Ltd.
Gerrti Schotte no a declara e suma aki na belasting na Curacao y como tal a viola tur sorto di regla y a actua robes.
Na Aruba e caso ta similar. Leoncita Arends di Canal 90 tambe a haci e mes un cos cu Gerrit Schotte, cu e unico difierencia cu Leoncita a ricibi 10 x mas hopi placa cu Schotte y 10 biaha mas hopi tereno cu Schotte.
E colmo ta cu desde 2017 tin gruponan cu a haci investigacion priva unda te hasta a publica e nomber di e banco, number di cuenta, unda Leoncita a ricibi miyones di dollars pa terenonan cu el’a bende. Comerciantenan stranhero a deposita e placa aki den su cuenta.
Pues, un violacion di 10 x mas pio cu Schotte, sinemabargo Minsiterio Publico di Aruba, PG Van Dam ta deliberadamente laga tempo pasa bay voorbij pa asina permiti Leoncita fix cualke scenario pe get away.
E pregunta cu ta wordo haci na Parlamento di Aruba: Tin ordo den e pais aki? Si of no! Tin Husticia activo? Si of no!
E conclucion final ta: Husticia na Aruba ta na peliger! Ta urgi Parlamento di Aruba cu mester controla, pa nan yama un reunion cu unico tematica: Si tin Husticia, e ta na peliger!


text:
Den un rueda di prensa duna pa Minister Otmar Oduber, el’a reacciona riba criticanan haci dor di periodista Speed Andrade. Den su contesta na e periodista, Minister Oduber a haci referencia na e radio emisora unda Speed Andrade ta traha, (Canal 90) pa cual ta menciona cu e directora di e radio ( Leoncita Arends) tin tres luna cu e no por yega Aruba, pa cual e mester transmiti for di den exterior. Maske cu Minister Otmar Oduber no tabata suficiente cla riba e motibo dicon e tin tres luna sin cu e por yega Aruba, toch e minister a papia di kehonan na landsrecherche dor di victimanan cu a haci pago pa tereno, pero no a haya tereno.
Tambe el’a menciona cu tin pagonan cu a wordo haci na kantoor di Benny Sevinger, cual ta algo totalmente incorecto, pasobra ningun persona tin nada di paga na oficina di minister.
E minister a sigui papia riba investigacionnan cu ta wordo haci, y ta duna un indicacion cu pe motibo aki Sra. Leoncita Arends lo tin tres luna (scondi) den exterior y no por, no kier yega Aruba, pasobra kisas ora cu e yega e lo por wordo deteni pa wordo interoga.
Di otro banda, nos mesa di redaccion tambe a haya un rumor, cu Sra. Arends lo ta sufriendo di un quebrante di salud. Esaki nos no por a confirma.
Riba e QuickVideo por sigui e declaracionnan haci pa Minister Oduber.


text:
L.G.Smith Boulevard – Diadomingo marduga den careda di 2:30 polis, ambulnce y tambe unidad di rescate di brandweer a sali.
Poco mas pariba di e Cas di Gobernador, altura di Linear Park un pick up maneha pa un dama a accidenta.
Den cura di un oficina panort di caminda, nan ta haya un pick up cu a perde control y bay caba eyden.
Manera nos a bisa caba, na stuur un dama.
Materiaal wagen di brandweer na nan yegada mester a corta porta di e auto, pa asina libera e dama cu tawata seriamente herida. Segun nos a compronde e dama lo a pega soño y muy probablemente tawata intoxica.
Polis a cera e caminda altura di cas di Cas di Gobernador y tambe na altura di Coral Pyramid.
Despues cu a logra saca e dama, personal di ambulance a hibe cu urgencia direccion di hospitaal. Su situacion ta stabiel.
Specialista di trafico y tambe Bfto a ser pidi na e sitio di accidente.


text:
Durante e reunionnan pa loke ta e Interparlementair Koninkrijksoverleg (IPKO) lo continua. Por mira bek riba reunionnan hopi fructifero caminda delegacionnan di tur pais den Reino a haya presentacion di e comision “Small Island Developing States Aruba”. Scarcedad di recursonan financiero y conocimento ta keda e desafio mas grandi.
Manera ta conoci, tin 17 meta pa loke ta desaroyo sostenibel y a wordo enfatisa cu mester percura pa alcansa e metanan aki como collectief y no isola. Es decir no solamente mester enfoca riba metanan ambiental y di energia, pero tambe riba metanan social. Manera por ehempel: combati pobresa y fortifica husticia y nos institutonan.
E tema di e IPKO aki ta sostenibilidad y den cuadro di esey e delegacion di Aruba, presidi pa lider di fracion di MEP, Sr. Rocco Tjon MBA, a pone KIA tambe riba agenda. E idea tras di esaki ta pa ilustra con un instituto coreccional sostenibel, por haci’e posibel pa paisnan ta “compliant” cu tratadonan internacional pa loke ta derecho humano. Den cuadro di esaki tabatin un bishita tambe na KIA. Awe reunion lo sigui caminda lo haci bishita di trabou na entre otro WEB y Hospital. Ta invita miembronan di prensa pa un conferencia di prensa diahuebs awo 14.15 den ballroom di Hilton.
Pa loke ta e metanan cu mester wordo logra nos ta urgi pa e enfoke bay riba metanan social. Enseñansa, preveni pobresa y hamber. Manera ta conoci actualmente tin basta problema social na Aruba y p’esey solamente por tin desaroyo sostenibel si enfoca na prome lugar riba aspectonan social, manera combati pobresa y mehora enseñansa. Pa logra esaki tambe mester percura pa bon gobernacion caminda nos institutonan ta wordo fortifica y respeta pa garantisa bon gobernacion.
Percura pa bon gobernacion caminda nos institutonan ta wordo fortifica y respeta
Durante e reunionnan pa loke ta e Interparlementair Koninkrijksoverleg (IPKO) lo continua. Por mira bek riba reunionnan hopi fructifero caminda delegacionnan di tur pais den Reino a haya presentacion di e comision “Small Island Developing States Aruba”. Scarcedad di recursonan financiero y conocimento ta keda e desafio mas grandi.


text:
Parke Kristof, Christoffelpark
E
parke di Kristof ta habitá tipo di mata ku bo no ta haña na otro parti di Kòrsou.
E parke ta konserva e mondi sin estorbo di hende.
Ta posibel pa bishita e parke. Por kana for di lanthùis Savonet te Seru Kristof of ta kore ku outo te na e seru. E kaminda ta bon.
Seru Kristof mes ta uniko. Riba dje bo ta hana 8 tipo di lisumbein (mata).
Palu i baranka ta kubri ku hopi likeno. Riba tòp ta mira e machu di di e
barbulètè "mimik" ku regularidat i riba e tòp semper tin un par di
chonchorogai ku ta kome e wiriwirinan ku hende ta laga tras. Tin kuater
tipo di orkidia ta krese na abundansia i algun mata ta krese riba e seru
Kristof so, manera e bromelia grandi "aechmea" i e mata "anthurium". Un
mata remarkabel ta esun ku ta parasita riba palu Phoradendron trinervium.
Den temporada di áwaseru ta forma roi i waterval. Te riba seru Kristof
ta haña diferente tipo di kabaron i piska.
Ku suèltu por mira un biná òf un barbulètè yeye banchi kòrá.
Nos
ta asumí ku e palu di katibu ta
uza pa kastigá hende sklabisá, tambe pa señal.
E sobra di lanthùis Zorgvliet. Mas pòtrét: Carels Album
Na kaminda pa e seru por sinta trankil.
Den tempu ku roi ta kore ta forma yen bida den awa, pa despues e awa seka nan bola i na final no tin skapatorio mas.
Un lag di
òksido di heru riba tòp
di seru Kristoffel.


text:
Eugene Rhuggenaath mester splika Kòrsou kiko ta “proyekto Arawak” anto kon ta para ku futuro di refineria!
Un Promé Minister ku ta skonde pa duna informashon di futuro di un Pais nunka por ta digno di lidera niun Pais
Pueblo tin ku warda te fin di aña pa tende kiko ta bai pasa ku refineria siendo ku nos tur sa ku nos ta lat riba tur oloshi i e wega i desishon di a krea mas retraso ku desishonnan di Eugene Rhuggenaath i su Gobièrnu ta indikativo kaba ku e fin di refineria ta e meta real ku nan ta elaborando.
No tin siensia tras di “Proyekto Arawak”, diripiente Gabinete Rhuggenaath den dunamentu di nòmber, ke bira masha profundo, hungando ku e sentimentu di pueblo i su pasado i bai na nos orígennan indígena, pero kua sentido esaki tin si na final nan ta hibando nos plasa.
E búskeda di un partner nobo na lugá di unu di Estado Chines no tin sentido, si awe no ta papiando ku China òf Rusia, definitivamente no ta liderando nos Pais ku 2 dede di sinti. China i Rusia ta esnan ku tin e promé derechi di reservanan di krudo for di e estado Venezolano debí na e debenan bionario na e 2 paisnan ariba menshoná. Ta mas ku lógiko ku nan tin nesesidat di tin un refineria den serkania pa rafiná krudo i asina kapitalisá e produktonan rafiná i konvertí esaki den divisa pa bin bek kas i salba debenan di e estado Venezolano.
No tin mehorashon den e situashon di e refineria miéntras mas dia ta sigui pasa rapòrt di E&D Technologies di dia 15 Mei 2017 (https://www.scribd.com/document/385503693/Final-Report-Refineria-di-Korsou-Technical-Audit-Report-15-May-2017) ta haña mas valides i rason no opstante refutashon nan den Parlamento aña pasa i e aña aki di Eugene Rhuggenaath i su Gobièrnu. Rhuggenaath a gaña Staten i Pueblo di Kòrsou na diferente okashon riba e realidat di nos refineria.
Pa e motibu aki so, ya sr. Eugene Rhuggenaath tin e obligashon di dirigí su mes na Pueblo di Kòrsou i konta tur hende kua ta e realidat di nos refineria i di lokual e ta hasiendo den e proyekto ku e ta yama Arawak.
Eugene Rhuggenaath, Minister di Asuntunan General enkargá ku Refineria di Kòrsou i simultáneamente Promé Minister i ministernan ta e úniko nan responsabel pa futuro i malestarnan ku Refineria di Kòrsou ta kousando nos pueblo i nos Ekonomia.
Atentamente,
Gerrit F. Schotte
Lider di MFK
Kòrsou, 5 di ougùstùs 2018
Final Report – Refineria di Kòrsou Technical Audit Report – 15 May 2017 by MFK on Scribd


text:
Edifisionan
Edifisionan di Parlamento
Edifisio kaminda BNA tabata, situá na Breedestraat (P). Den e edifisio aki ta ubiká frakshonnan di Parlamento i nan kolaboradónan i tambe personal di Grefi. Den e edifisio tin un sala di reunion grandi kaminda komishonnan di Parlamento por reuní;
Edifisio kaminda tabata La Bonansa, situá na Breedestraat (P). Den e edifisio aki tambe ta ubiká frakshonnan di Parlamento i nan kolaboradónan i mas personal di Grefi;
Edifisio “Stadhuis” situá na Wilhelminaplein 4. Den e edifisio aki mayoria di e personal di Grefi ta ubiká. E edifisio tin e sala di reunion di Parlamento mes.


text:
KOMUNIKADO DI KUERPO POLISIAL KÒRSOU
409 / 2018
5 òktober 2018
Entrada hudisial.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 5 òktober 2018, den oranan di mardugá alrededor di 05.00 or, personal di Divishon di Krímen Organisá a tene entrada hudisial na un adrès den área di Otrobanda. E entrada hudisial ta den kuadro di violashon di e Lei di Arma di Kandela. Durante di e investigashon na e adrès menshoná, e agentenan a enkontrá ku un total di 14 persona estrahero ku no tabatin documentonan legal pa permanesé riba nos pais. Ta trata di 11 hòmber: 10 venezolano, 1 haitiano i 3 hende muhé: 2 hamaikino i 1 venezolano. E personanan aki a keda detené i entregá na Departamentu di Imigrashon pa mas investigashon.
E kaso ta den investigashon.


text:
ORANJESTAD, Aruba – 9 di juni, 2018: Zolema Q. a gana cu Catochi Merdia, di 30 di mei y riba e mesun atardi e la pasa buska su premio di Afl. 12.000,-. Numbernan ganado tabata 4868 cu Pick 4. Zolema a cumpra su numbernan di suerte na Lucky Angel.
E sorteonan di merdia ta brinda chens pa cumpra, gana y cobra bo premio riba mesun dia. E weganan cu ta hunga merdia ta Catochi, Big 4, 1-OFF y Zodiac. Bo por cuminsa hunga e weganan di 4 cifra aki, cu 0.50 cent caba (mita pida). Lotto ta manda palabranan di felicitacion na Zolema!
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Parlamentario Richard Arends: Sinembargo Gobierno no a duna oido
ORANJESTAD (AAN): Miembro di fraccion di AVP, Richard Arends, a atende desaroyonan di siman pasa relaciona cu presupuesto 2018 riba cual CAFT a duna su conseho riba dje. Parlamentario Arends a splica cu segun de ley di supervision financiero, CAFT ta duna nan su conseho prome cu e presupuesto wordo entrega na Parlamento y tambe despues ora cu e presupuesto wordo trata y aproba den Parlamento.
“Nos tur por corda cu entre e dos momentonan ey di presupuesto 2018 tabatin cinco nota di cambio entrega pa gobierno caminda a aumenta gastonan di gobierno, principalmente gasto di personal y gasto di operacion di oficina den un forma excesivo y CAFT ta confirma esaki tambe den su conseho na Gobierno,” Sr. Arends a bisa.
Segun Parlamentario Richard Arends, e puntonan cu CAFT a trece dilanti, ta exactamente e puntonan cu fraccion di AVP y su persona a trece dilanti durante tratamento di presupuesto como tambe tratamento di e cambio di ley di aumento di BBO y BAZV.
Na momento cu nos a analisa e presupuesto, nos a tuma nota cu reservanan di ATA ta wordo conta dos biaha, pasobra ta reservanan di 2017 cu ta forma parti caba di calculacion di e sector colectivo pa aña 2017 y gobierno a calcula nan atrobe na 2018. Minister no a contesta e preguntanan aki cu nos a haci por escrito.
Tambe e ‘meevallers’ unda cu mi a presenta un mocion caminda ta urgi gobierno pa aloca e totalidad di tur meevallers pa reduccion di deficit y reduccion di debe. Durante tratamento di presupuesto, minister a indica cu 50% di ‘meevallers’ so lo wordo aloca pa reduccion di dificit y debe. “Esaki ta encera cu Gobierno ta tene cuenta cu gastonan adicional pa 2018 cu ainda no a wordo presupuesto y no ta conoci ainda.”
Parlamentario Richard Arends a sigui mustra cu ta mesun caso cu entradanan di Refineria di Aruba esakinan a wordo kita for di presupuesto 2017 y aloca esakinan den presupuesto 2018. “Esaki ta confirma un biaha mas cu e deficit di 2017 a wordo crea primordialmente di un manera artificial pa asina tin mas espacio financiero pa financia e maneho nobo,” Sr. Arends a conclui.
Presupuesto 2018 ta conta cu un aumento di 125 miyon florin na gasto, si compara esaki cu realisacion di 2017. Gobierno ta premira entrada di riba 130 miyon florin cu en parti ta e ‘coalitieheffing’ y e otro parti ta entradanan incidental di companianan estatal. “Presupuesto 2018 no ta cumpli cu e norma nobo di 3% acorda pa aña 2018,” Sr. Arends a splica. E norma di 3% pa 2018 ta un desviacion di e ley di e supervision financiero temporario y CAFT ta conclui cu gobierno mester presenta un presupuesto supletorio 2018.
“Nos ta opta pa hiba un politica di nivel y no un politica di insultonan personal,” e parlamentario a splika. “Esaki a wordo demostra na momento cu nos puntonan di critica y recomendacion tabata e mesun nan cu CAFT a trece dilanti.” Parlamentario Richard Arends ta invita tur hende pa bishita e Facebook Page di Fraccion di AVP unda cu nan tin dos nota cu nos a traha pa loke ta e cuadro financiero 2018-2021, caminda den un forma hopi simpel y a base di datonan publico, nos ta purba splica nos ponencianan den un forma substancia y funda.


text:
Misa Catolico Romano
Misa Apostolico Catolico Romano ta e misa cristian di mas grandi rond mundo, clamando mas cu un biyon miembro. Su lider ta e Papa cu ta cabes di e College di Obispo. Un comunion di e Misa Latino y e Misa Oriental Catolico, cu e meta pa plama e cristianismo di Hesucristo, e hacimento di sacramento y practica di e bondad.
E ta e misa esun di mas bieu rond mundo cu ta haci e cristianismo y a hunga un rol masha grandi mes den e cultura occidental. Ta di opinion cu Hesucristo tawata e prome fundadonan, cu e obisponan ta e siguidonan di e apostelnan y cu e Papa como sucero di San Pedro a haya un primacio universal.


text:
WILLEMSTAD - Dia 5 oktober ta selebrá mundialmente e Dia di Maestro o e Edukadó. Gobièrnu di Kòrsou komo miembro asosiá di UNESCO tambe ta selebrá e Dia Mundial di Maestro kaminda ta para ketu na e ròl klave ku maestronan kalifiká ta hunga den garantisá kalidat den e derecho universal riba enseñansa.
E dia Mundial aki di Maestro ta un initiativa di UNESCO pa selebrá i pone lus speshal riba e kontribushon balioso di maestronan den forma siudadanonan di futuro ku ta hunga un ròl klave den logra nos metanan stipulá den e asina yamá Sustainable Development Goals/ SDG 4 ku ta garantisá edukashon igual i ekitativo ku ta inkluí tur mucha!
Na nòmber di gobiernu di Kòrsou minister Marilyn Alcalá-Wallé ta felisitá I gradisí nos maestronan i tambe tur esnan ku ta sostené nos enseñansa pa nan aporte pa un mihó formashon di nos generashonnan


text:
Huidige artikelen
dinsdag 3 april 2018 - E fecha final pa e conseheronan fiscal entrega e lista di cliente di winstbelasting a bira 10 di april
E fecha di 3 di april no ta valido mas
ORANJESTAD – Departamento di Impuesto ta participa na tur e conseheronan fiscal cu ainda mester entrega nan lista di cliente pa busca e pakete di winstbelasting 2017, cu e fecha final pa entrega e lista a cambia y awor ta 10 di april 2018.
Alabes Departamento di Impuesto ta participa cu a bin un cambio den e maneho pa cu e cartanan di apoderacion. E consehero fiscal no mester manda un carta di apoderacion di cada cliente. Pero si e mester manda Departamento di Impuesto un carta general di apoderacion den cual e ta confirma cu e ta para responsabel pa e pakete di winstbelasting yega na e cliente concerni.
Alabes mester manda e lista den forma di un Excel-file. E file aki a wordo amplia y ta disponibel riba e pagina principal di www.impuesto.aw.
Gerencia di Departamento di Impuesto
3 di april 2018


text:
Despues di un tremendo anochi di registracion e participantenan di Aruba Caiso & soca Monarch 2018 ta conoci
Diaranson anochi, Stichting Musica a organisa e registracion pa Aruba Caiso & Soca Monarch 2018. Tabata un anochi historico na unda, den un ambiente masha ameno, e registracion di Tumba Contest y Aruba Caiso & Soca Monarch a tuma luga hunto na Centro di Bario Brazil,
resultando hopi efectivo pa musiconan y miembronan di prensa. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e.
Tabata bunita pa experencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special. Stichting Musica ta gradici tur miembro di prensa cu tabata presente, en particular e radio emisoranan
y plantanan di television cu a transmiti “live”, cu a duna tur musico amplio oportunidad pa
divulga detayes di nan participacion. Stichting Musica a keda sumamente satisfecho cu e cantidad di registracion ricibi y a expresa nan gratitud y palabranan di exito na e participantenan cu a inscribi. Tambe a elogia tur Band Leaders pa nan tremendo trabow haci, mirando cu e aña aki a opta pa digitalisa e registracion. Mayoria inscripcion a wordo haci
online, via sistema di e-mail, cual a facilita e procedura. Na final di e anochi di inscripcion a “trek lot”pa haya sa e secuencia pa cada anochi di Prefinalnan di Aruba Caiso & Soca Monarch 2018.
E resultado ta lo siguiente:
Prefinal Aruba Caiso & Soca Monarch 2018 pa dialuna, 22 januari (prome anochi):
1. Back on Track
2. Raggadonz
3. Perfect Sound
4. Youth Xtreme (YX3M)
5. Mellow
6. Caribbean Band
7. Buleria
8. The Failures
Detayenan pa prome anochi di Prefinal : 8 banda, 28 cantica, 26 cantante, 20 soca / 8 caiso
Prefinal Aruba Caiso & Soca Monarch 2018 pa diamars, 23 Januari (di dos anochi):
1. Tsunami
2. 1OAK
3. Furyah
4. B.M.W.
5. Madness Band
6. Zeta Band
Detayenan pa di dos anochi di Prefinal: 6 banda, 30 cantica, 25 cantante, 24 soca / 6 caiso
Prefinal Aruba Caiso & Soca Monarch 2018 pa diaranson, 24 Januari (di tres anochi):
1. N’Fuzion
2. OREO
3. Robert y su Solo Banda Show
4. Le Groove
5. Hot Ones
6. S.T.E.A.M.
7. D’-Licious
Detayenan pa di tres anochi di Prefinal: 7 banda, 35 cantica, 28 cantante, 28 soca / 7 caiso
Publico por spera un total di 21 banda; 79 cantante cu 93 composicion nobo, di cual 72 ta den
e categoria Soca y 21 ta Caiso. Stichting Musica a termina e anochi gradiciendo e partnernan di e festival, SETAR NV, Tropical Bottling Company, AAA y Elite Productions cu a deposita nan confiansa den e organisacion y asina tambe nos talentonan local.


text:
E escasez cada biaha mas frecuenta di antibioticanan di uzo comun rond mundo ta e resultado di e monopolio di e productonan di materia prima. Esaki segun e fundacion Acces to Medicine.
E grupo ta independiente y, entre otro, ta haci un investigacion riba kico companianan farmaceutico ta haci pa mantene e antibioticonan na disposicion di e pashentnan. .
Den mayoria caso, e materia prima pa e antibioticonan ta wordo fabrica na China y India den un man yen di fabricanan. Si algo bay malo den un di e fabricanan aki di produccion, esaki lo tin su consecuencia na nivel mundial.
Segun Acces to Medicine, e companianan farmaceutico tin poco incentivo pa haci e cadena di produccion y distribucion di antibiotica mas confiabel. Esakinan ta remedinan cu ta genera masha poco placa. Nan ta barata compara cu hopi otro medionan. Ademas, e demanda di esaki ta aumentando den e paisnan pober.
Dificil pa haya
E vulnerabilidad di e cadena di produccion recientemente a wordo, dolorosamente, exponi. E ingrediente activo di un antibiotico di un spectrum amplio, ta wordo uza solamente den un fabrica Chines. Un explosion eynan, ta paralisa e produccion di e producto ey, piperacillin-tazobactam. Door di esaki, dokternan ta hayanan obliga di reserva e producto aki pa e pashent cu mas mester di dje. Piperacillin-tazobactam ya caba no ta disponibel na Hulanda. Según Farmanco, e website caminda escasez di remedi ta wordo manteni, probablemente dos di e tres variantenan aki wordo retira for di mercado. Piperacillin-tazobactam ta wordo uza principalmente pa combati infeccion di pulmon, e canal urinario, bariga, cuero of sanger.
For di circulacion
E antibiotica di spectrum limita, bencilpencilina tambe ta schaars pa algun tempo caba. Na 2017, e producto aki no tabata disponibel den 39 di e 114 paisnan unda cu e ta wordo bendi. Entre cual, ta haya Hulanda. Akinan, según Farmanco, ta probabel cu e cinco tipo di bencilpenicilina wordo elimina di e shelfnan. E farmaceutico Sandoz a bisa cu e compania no tin intencion di retira e remedi for di mercado, sino cu e ta purbando pa e ta disponibel un biaha mas. Bencilpenicilina ta wordo uza principalmente pa e tratamento di infeccion di cuero y syfillis.
Consecuencia ta cu dokternan actualmente ta receta antibioticanan cu un spectrum mas amplio, cu ta traha menos efectivo y consecuentemente, contra di mas bacteria. Esaki ta conduci na mas resistencia contra di e antibiotica. Anteriormente e College ter Beoordeling van Geneesmiddelen y e organisacion di Boticarionan KNMP a mustra nan preocupacion riba e escasez di varios antibiotica.
Solucion
E informe di investigacion di e fundacion Acces to Medicine ta menciona algun compania cu a cuminsa aumenta e siguirdad di e suministro di nan productonan.; Nan ta haci esaki door di mehora nan planificacion, garantisando entreganan continuo y fortaleciendo henter su proceso di produccion y distribucion. Ta importante pa empresanan bira menos dependiente di un of algun proveedornan di materianan prima.
Pero nan mester haci mas, segun Acces to Medicine. Por ehempel, ta miho pa responde na e escasez mediante e construccion di reservanan regional. Y companianan tin cu duna mas informacion y hopi mas trempan tocante nan inventario y kico nan ta van plan di haci cun’e. Asina problemanan cu e administracion di cierto antibiotica lo ta conoci mas trempan.
Estimulo potente
Finalmente, según e fundacion Acces to Medicine, tin mester di incentivonan mas poderoso pa persuadi e companianan farmaceutico pa nan sigui produci antibiotica of pa nan haci esaki. Esaki lo por inclui, por ehempel, e aceleracion di e procedimentonan di autorisacion pa substancianan nobo of e admision di paisnan nobo. Pero tambe ta economicamente atractivo e regreso di produccion di antibioticanan bieu, cu ainda ta hunga un rol importante den gran parti di mundo.
Fuente: https://nos.nl


text:
ANAHEIM, Merca- E parke di diversion Disneyland situa na Anaheim, California, lo cera parti di su instalacionnan. E decision aki a wordo tuma despues cu nuebe persona a wordo contagia cu cu legionelosis, un malesa cu por causa te hasta morto di e persona, despues cu e personanan aki a bishita e parke.
Segun e website ‘Deadline’, e parke lo cera dos toren di friamento cu tabata contamina cu nivelnan halto di e bacteria, cu ta causa cierto forma di neumonia, conoci tambe como e ‘malesa di e legionario’.
E personanan, kende nan edad ta varia entre 52 y 94 aña, a bishita of ta biba na Anaheim. Segun reportenan oficial di e condado di Orange, un pashent, cu no a bishita e parke, a fayece.
Legionelosis por propaga su mes pa medio di e inhalacion di gotanan di awa contamina e ir wordo trata cu anitbiotica. E prome brote di e virus, cu hopi biaha no ta presenta sintomanan, tabata na 1976.
Fuente: http://www.eltiempo.com


text:
CARACAS/KRALENDIJK- E compania estatal Venezolano PDVSA lo por perde su licencia pa opera un terminal petrolero na e isla di Bonaire si e no cumpli pronto cu e demanda pa mantencion di parti e reguladornan, segun un vocero di gobierno a bisa diamars.
E terminal ta un punto clave pa e logistica di PDVSA den Caribe, y si esaki cera e lo por perhudica e envio di petroleo pa clientenan na Asia. Esaki ta bin net na momento cu e pais miembro di OPEP ta desespera pa haya entrada di su exportacion. Debi na e prijsnan abao di petroleo, inflacion halto y un recesion di cuater aña, luna pasa e pais a propone pa restructura su debe di 60 biyon dollar.
PDVSA cu ta proporciona e gran parti di e entradanan di exportacion di Venezuela, tabata tin dificultad e aña aki pa retene contractonan di tankinan di almacenamiento y wafnan den Caribe debi na retraso den pago y desacuerdo cu e companianan Buckeye Partners y NuStar Energy, cu ta opera e terminalnan na Bahamas y St. Eustatius.
Den e isla bisiña Bonaire, caminda cu PDVSA ta doño di e terminal Bonaire Petroleum Corp (BOPEC) cu un capacidad di almacenamiento di 10 biyon bari y wafnan hundo cu por carga barconan grandi, e compania aki recientemente a ricibi un advertencia for di gobierno Hulandes.
“Nos a dunanan un ultimatum pa yega na un plan solido pa garantisa.. operacionnan mas sigur prome cu dia 5 di Januari”, segun Danielle Rebel, vocero di e Ministerio di Infrastructura y Medio Ambiente di Hulanda (Inspectie Leefomgeving en Transport (ILT).
BOPEC tin un retraso den e articulonan necesario pa cumpli cu standardnan internacional, Rebel a bisa. Si e no cumpli cu e plan solicita pa e Inspectie Leefomgeving en Transport (ILT), lo mester cuminsa haci e terminal bashi pa comienso di Februari, segun vocero di Ministerio di Inspectie Leefomgeving en Transport (ILT) di Bonaire y lo mester stop cu su operacionnan.
Su licencia pa opera lo por wordo revoca, e vocero Rebel a bisa.
E guera entre Bonaire y PDVSA a cuminsa un aña pasa ora cu gobierno a exigi PDVSA un plan corectivo, incluyendo pa mehora e tankinan, tuberia, haf y ekiponan electrico, mei mei di un acumulacion di responsabilidadnan ambiental, segun dos fuente cercano na PDVSA.
Despues di un inspeccion na April, e compania a bay di acuerdo pa un plan di inversion di 25 miyon dollar, cu un deposito di 5 miyon cu no a wordo paga. PDVSA a pidi pa un parti di e placa wordo paga door di su subsidiario na Corsou, refineria Isla, pero esaki no a wordo ricibi, un di e fuentenan a agrega.
Na Juli, vicepresidente di Comercio y Insumo di PDVSA, Ysmel Serrano tambe a bishita BOPEC, adkiri door di e compania na 1989. El a bin cu un ekipo cu a inspecciona e terminal maritimo y el a haci un lista di e tareanan necesario pa cumpli cu e standardnan di calidad y confiabilidad, e compania a bisa biaha pasa den un comunicado di prensa.
Den e lunanan cu a sigui, e gobierno di Bonaire a cera tankinan di BOPEC cu ya no ta cumpli cu exigencianan di siguridad pa ta operacional. Na fin di November, unicamente 5 di e 21 tankinan tabata operacional, haciendo e dificil pa PDVSA pa transporta combustibel for di e terminal, segun fuentenan.
“Pa añanan largo PDVSA no a inverti nada den e facilidadnan aki, di manera cu e logistica pa mezcla e combustibel ta un desaster. Nan ta bendiendo combustibel directamente for di e pozonan di petroleo na e refineria di Amuay”, un di e fuentenan a agrega.
E compania estatal PDVSA normalmente ta manda petroleo produci na Venezuela y Corsou pa Bonaire, unda e ta wordo mescla na un temperatura adecua y ta wordo poni ariba tankernan hopi grandi. Su cliente principal ta PetroChina Co.
E cierre di e tankinan na Bonaire y e operacion hopi abao di e refinerianan di Amuay y Cardon di PDVSA na Venezuela a contribui na e problemanan di envio di tankernan di combustibel, un di e productonan principal di exportacion di e pais Suramericano.
Fuente: https://www.reuters.com


text:
WILLEMSTAD,—-Ketu bai tin mas moveshon nan ta sigui tuma lugá den farándula. T’asina ku djaluna tras di lomba ‘E Mulina’, a haña informashon ku tin liña fuerte tira riba e talentoso hóben pianista Nichel Richards ku ta forma parti di agrupashon musikal Y.M.G.
Di informashon ku a drenta serka di ‘E Mulina’, ta bisa ku djaluna tras di lomba Nichel a keda señalá den e diskotèk Chocolate Night Club Curaçao, kaminda ku na e momentu ei tabatin ensayo di un agrupashon musikal nobo.
Mester bisa ku presensia di e pianista a hala bastante atenshon, mirando ku den e banda tin e kantante eks miembro di agrupashon musikal Y.M.G. ku ta Michelangelo Martina. Esaki a pone mes ora ku e informashon a yega serka ‘E Mulina’, ku e chèns ta hopi grandi ku por bin otro moveshon den farándula.
‘E Mulina’, a bai hasi algun investigashon rondó di Nichel pa loke ta trata su partisipashon den agrupashon musikal Y.M.G. i nos a komprendé ku Nichel na e momentu aki ta direktor musikal di Y.M.G. i ku e no tin ningun plan pa bandoná e banda, pero di otro banda tambe nos tin informashon ku Nichel su nòmber ta ser menshoná den e posibel pianista do e agrupashon musikal nobo. Tempu lo ta e mihó maestro den e kaso aki. Paso tin basta pida, pida kos papia den kaya na e momentu aki.


text:
Willemstad, 4 di òktober 2018
Na: Presidente di Parlamento
Señor W. Millerson
Wilhelminaplein # 4
PRESENTE
Tópiko: Agregá grupo di Kolaboradornan den deporte na nos reunion di
komishon sentral pidi dia 14 di sèptèmber 2018 na Parlamento di Kòrsou
Sr. Presidente,
Frakshon di Movementu Futuro Kòrsou (MFK), a wòrdu aserka pa e mas di 100 kolaboradornan den deporte i nan ta sinti e nesesidat pa ta parti di e reunion aki ku nos a pidi 20 dia pasa, pa ta eksakto riba 14 di sèptèmber 2018, ku tópiko;
“Reunion di komishon sentral riba aktividatnan deportivo den barionan di Kòrsou, ku a wòrdu di stòp pa medio di un karta di FDDK durante diferente luna di 2018 i 2019 i maneho general di deporte pa e próksimo añanan.”
E mas di 100 boluntarionan aki a risibí un karta di FDDK kaminda nan ta wòrdu informá ku durante diferente luna di aña 2018 i 2019 lo para aktividatnan deportivo den barionan.
Pa e motibu ariba menshoná, Frakshon di MFK ta pidi Presidente di Parlamento pa agregá representantenan di e grupo aki, na nos reunion públiko yama konforme artíkulo 33 di nos Reglamentu di Ordu riba e tópiko menshoná. Mester tuma kontakto ku sr. Meijer (560-9313) i huntu ku su komishon di kolaboradornan na e reunion aki.
Kaminda nos ke pa e reunion bai ku e siguiente sekuensia, gerensia di FDDK, Minister enkargá ku deporte i finalmente e komishon di kolaboradornan.
Asina Parlamento por haña un splikashon riba e desishon ku Gobièrnu e Minister konserní i FDDK a tuma i despues di esaki tende di e gruponan perhudiká e impakto aki ku ta perhudiká nos hóbennan i tambe e kolaboradornan ku ta entrená nos hóben nan i tambe riba maneho di deporte pa e próksimo añanan.
Atentamente,
Gilbert Doran Gerrit F. Schotte Charles F. Cooper


text:
Término i Kondishon
-
Informashon riba e website aki ta di Gobièrnu di Kòrsou. Ni maske nos a kolektá e informashon mas eksakto i minusioso posibel, por sosodé ku sierto informashon ta antikuá, inkorekto òf inkompleto. Gobièrnu di Kòrsou no ta responsabel pa eventual daño pa motibu di uso di informashon riba e website. Gobièrnu di Kòrsou no ta responsabel tampoko pa kontenido di websitenan ku ta konektá ku e website aki i ku ta trahá dor di otronan. Pa e motibu ei Gobièrnu di Kòrsou tampoko no ta responsabel pa kontenido òf pa resultadonan dañino pa motibu di uso di informashon ku ta prosedente di otro website.
-
Derechi riba kontenido:
Ta pèrmití bo komo usuario di zorgkaart.cw pa hasi uso libramente di e informashon pa uso personal. Si bo ke usa informashon di nos wèpsait, manera bista general di dunadó di kuido i instansianan, teksto òf ilustrashon, pa otro fin, nos ta apresiá ku bo ta notifiká nos. En todo kaso, mester referí na zorgkaart.cw komo fuente di informashon.
Tur derecho riba informashon di zorgkaart.cw ta keda den poder di Salubridat Públiko di Kòrsou (VIC).
-
Akseso na wèpsait:
Nos ta hasi tur posibel pa sigurá ku bo por usa nos wèpsait 24 ora pa dia i 7 dia pa siman. Dor di un interupshon (temporal) por sosodé ku zorgkaart.cw no ta funshoná (optimalmente). Nos no ta responsabel pa eventual daño ku bo por enkontrá.


text:
ORANJESTAD – E ekipo professional di baseball di Navegantes del Magallanes di Venezuela lo ta organisando un showcase internacional den e luna...
ORANJESTAD – Ayera nochi na Centro di Bario Piedra Plat a tuma lugar e entregamento di e uniform di Seleccion di dobbel...
Nos di Sports Zone Aruba ta presenta un encuesta cortico tocante di baseball di Aruba. Ultimo dianan a bin hopi discussion di...
WILLEMSTAD – Komishon organisadó di “Clásico Internacional de Beisbol Juvenil”, ta trata aki di e komishon ku ta organisá e kompetensha di...


text:
NEW YORK, Merca – Casa di un di e yiunan di president di Merca, Donald Trump, a wordo traslada pa hospital cu urgencia. Esaki ta pa motibo di cu e el a habri un envelope sospechoso cu a wordo manda pa su adres priva, segun medionan local a informa.
E carta dirigi pa Donald Trump, Jr., a wordo habri pa su casa Vanessa y tabata contene un puiro blanco, sin identifica, segun e canal ABC.
Tanto Vanessa como dos otro persona a wordo descontamina pa e bomberonan na e luga y a wordo traslada pa un hospital cercano pa evaluacion.
Segun medionan di comunicacion, aparentemente tur cos ta bon.
Mas detayenan no tin ariba e sucedido aki, pero di parti di medionan di comunicacion a indica cu e envelope tabata tin un substancia peligroso of un agente biologico.
Fuente: EFE


text:
Kralendijk – Djadomingo den oranan di atardi a yega Boneiru un delegashon di e Komishon Fiho pa Relashonnan den Reino di parlamentu hulandes enkabesá pa Alexander Pechtold.
Erkenning voor Juliana Leoneta
KRALENDIJK – Op maandag 1 januari heeft gedeputeerde Edsel Cecilia een fruitmand, op een later datum volgt ook nog een plakkaat, aan Juliana Leoneta overhandigd. Dit vond plaats bij de ‘Kas di Kuido’ van Mariadal, waar Juliana al langere tijd verblijft.
Bon deseonan di partido MPB na pueblo boneriano
Kralendijk - Falta 9 dia pa nos habri aña 2018. Partido MPB ta deseá henter pueblo di Boneiru i di reino Hulandes kompletu felis dianan di fiesta, un bon Pasku, un bon kambio di aña i un aña 2018 ku hopi salú, bendishon i harmonia den kas, na trabou, den tur nos barionan i den henter nos dushi pueblo boneriano.
Rekonosimentu pa Juliana Leoneta
KRALENDIJK -- Djaluna promé di yanüari Diputado Edsel Cecilia entregá un makutu di fruta, ku lo ta siguí despues pa un plakat, na Juliana Leoneta. E akto aki a tuma lugá na Kas di Kuido di Mariadal, na unda Juliana ta kedando pa algun tempu kaba.
Gobiernu di Boneiru dunando mas aklarashon di supsidio pa instansianan den 2018
Kralendijk - Resientemente instansianan i organisashonnan ku anualmente ta risibí supsidio òf un otro forma di sosten finansiero di gobièrnu di Boneiru,
Maskarada Na Kas Di Gezaghebber Edison Rijna
Kralendijk –– Gezaghèber sr. Edison Rijna pa di promé biaha komo gezaghèber a risibí grupo di Maskarada na su residensia na Playa Pariba.
Joselito Statia ku Pregunta enkuanto presupuesto na Kolegio Ehekutivo
Kralendijk - Realisashon di presupuesto 2018 a konosé un desaroyo kaótiko i tabata pa promé biaha den historia modèrno di Konseho Insular ku asina tantu oradó a inskribí pa e reunion di tratamentu di presupuesto 2018 pa ekspresá nan malkontentu tokante e eskohonan di maneho di Kolegio Ehekutivo pa kòrta den presupuesto di NGO-nan.
INFORMASHON utlimo ora AKtividat di kambio di Aña a kanselá
Kralendijk - Pa motibu di awaseru ku ta spera awe anochi SKAL i Gobièrnu dI Boneiru no ta tuma ningun rísiko i a tuma e desishon pa para e aktividat festivo di awe nochi.
STCB ta felisitá adoptantenan di nèshi di turtuga: 38 nèshi a brui, a salba 3987 yu di turtuga!
Kralendijk – Den e último aña, bintinuebe kompania i persona individual na Boneiru i na otro parti di mundu a duna Sea Turtle Conservation Bonaire (STCB) un man pa salba un total grandi di 3987 yu di turtuga dor di adoptá trintiocho nèshi di turtuga di laman.
Mr. Nereida ‘Nerry’ González restourá ku tur honor den funshon di sekretario Insular di Entidat Públiko Boneiru.
Kralendijk - Kolegio Ehekutivo di entidat públiko di Boneiru a disidí ku entrante 16 di desèmber 2017, restourá señora mr. Nereida ‘Nerry’ González ku tur honor den su funshon komo sekretario insular di entidat públiko di Boneiru.
Presentashon Grátis: ‘Boneiru su Turtuganan di Laman’
Kralendijk – Sea Turtle Conservation Bonaire (STCB) ta organisá dos biaha pa luna un presentashon grátis tokante Boneiru su turtuganan di laman ku ta kore peliger di ekstinshon.


text:
Comision Nacional di UNESCO (United Nations Educational, Scientific and Cultural Organization) Aruba ta anuncia cu individuonan y organisacionnan den nos comunidad, preferiblemente institutonan no-gubernamental, por entrega proposicion di proyecto nobo pa bin na remarca pa subsidio den cuadro di e Programa di Participacion di UNESCO pa e periodo 2018-2019. E ultimo fecha pa entrega un proposicion di proyecto pa e periodo aki lo ta diaranson 14 di februari 2018. Tuma bon nota di e fecha aki pa asina tur proyecto cu ta cumpli cu e rekisitonan por wordo entrega na tempo na e oficina internacional di UNESCO na Paris.
E proyectonan mester ta dirigi riba e prioridadnan principal cu e organisacion di UNESCO a pone su dilanti pa e añanan 2015-2030 y mester ta riba un (of mas) di e terenonan di trabou di UNESCO cu ta: enseñansa, ciencia, cultura, comunicacion y informacion. Ta invita comunidad en general pa entrega proyectonan concreto cu ta contribui na e creacion di capacidad di nos pais pa logra e metanan y prioridadnan actual di UNESCO cualnan ta: igualdad di genero, eradicacion di pobresa y empoderamento di hoben pa nos por realisa paz y desaroyo sostenibel, inclusion social y dialogo intercultural.
Pa mas informacion general y tambe tocante e condicionnan por tuma contacto cu e Comision Nacional di UNESCO via [email protected] Tambe por consulta e siguiente link pa tur condicion y rekisito adicional pa entregamento di un proposicion pa proyecto: http://unesdoc.unesco.org/images/0026/002606/260673E.pdf
Si ta desea di ricibi asistencia y conseho con pa hinca e proyecto den otro tambe por manda un mail pa [email protected] pa haci un cita. Consulta UNESCO Aruba su pagina di facebook tambe pa keda na altura di información nobo.
INFORMACION GENERAL- PROGRAMA DI PARTICIPACION 2018-2019
Instancia, organisacion y individuonan por entrega un peticion pa subsidio di un proyecto den cuadro di UNESCO su Programa di Participacion.
CRITERIONAN PA SUBSIDIO
• E aplicante mester ta un ‘rechtspersoon”
(fundacion, institucion, asociacion, NGO of otro organisacion). Hunto cu e aplicacion mester inclui
un documento oficial (statuut) di e status aki.
• E aplicante mester suministra informacion tocante aplicacion na of contribucion di otro financiamento pa e proyecto.
• E aplicante mester ta estableci /biba (legalmente) na Aruba.
• Cada organisacion por aplica solamente un biaha pa subsidio pa un proyecto durante e “biennium” (periodo di dos aña) 2018-2019.
• E proyecto mester ta acompaña pa un presupuesto balansa, den cua e gastonan di honorario (sueldo) y eventual biahamento, no ta surpasa 1/3 (un tercera) parti di e presupuesto.
POR HACI PETICION DI SUBSIDIO PA
• asistencia tecnico, servicio di specialista
• compra di ekipo (limita, exclui vehiculo)
• subsidio pa estudio specialisa (post-academico)
• publicacion, documentacion, traduccion y
• reproduccion
• organisa conferencia, seminario, training, curso etc. riba un di e terenonan di trabou di UNESCO.
SUMA SUBSIDIABEL
Pa proyectonan local, UNESCO por otorga un subsidio maximo di US$ 26.000.
Pa proyectonan subregional of interregional, UNESCO por otorga un subsidio di maximo US$ 28.000.
Pa proyectonan regional UNESCO por otorga un subsidio di maximal US$ 38.000.
Pa proyectonan regional y interregional tin otro condicionnan cu ta aplicabel.
ULTIMO FECHA PA ENTREGA UN APLICACION TA DIARANSON 14 DI FEBRUARI 2018
Aplicacionnan entrega despues di e fecha aki lo no por wordo trata mas. E Comision Nacional di
UNESCO Aruba ta e organo cu ta dicidi cua proyecto ta keda aproba pa manda na e oficina principal di UNESCO Paris y ki prioridad e proyecto aki tin pa Aruba.
Esaki ta ser haci a base di criterionan stipula pa e Comision, den cua ta tene na cuenta cu maneho di gobierno di Aruba riba terenonan competente di UNESCO (educacion, ciencia, cultura, informacion y comunicacion) y maneho di UNESCO como organisacion internacional.
Tur proyecto ta mara na e Principio y Condicionnan cu ta dirigi e Programa di Participacion y cu por ser haya den e documento “37 C/Resolution 72” cu lo keda adopta pa e Conferencia General di UNESCO na luna di november 2017.
Contenido di un Proyecto
1. Mester identifica e proyecto:
• nomber di e proyecto
• descripcion completo na ingles di e proyecto
• nomber di aplicante
2. E agencia pa maneho y ehecucion di e proyecto
3. Origen, hustificacion y estudio di viabilidad di e proyecto
4. E obhetivonan di e proyecto
5. Descripcion di e producto final cu lo ser entrega
6. E skema di tempo pa ehecucion di e proyecto
7. Presupuesto completo y detaya incluyendo ofertanan
8. Peticion pa subsidio di UNESCO cu un specificacion:
• den caso cu tin mas subsidiante of cofinanciadonan, mester identifica esakinan
• den caso cu ta trata un proyecto regional of interregional, mester identifica e otro Comision(nan) Nacional cu ta envolvi.


text:
“Estado” ta interaktuá ku sosiedat di diferente manera:
E ta kobra impuesto i tin di usa esakinan na benefisio di e sosiedat;
E ta registrá hende, entre otro den registro sivil;
E ta otorgá dokumento i pèrmit;
E ta atministrá hustisia;
E ta vigilá seguridat i órden;
E ta apliká straf i but;
Te sierto grado e ta regulá merkado i preis;
I hopi otro funshon.
Den kada un di e aktonan ei, un òf vários organismo di gobièrnu ta interaktuá ku e siudadano, en general, for di un posishon kaminda e entidat gubernamental tin un posishon di dominio. Esaki ta asta konta den e situashon ku bo ta paga belasting òf ta hasiendo un donashon na un entidat públiko. Sa sosodé ku e siudadano sa pasa den prosedimentunan manera ta “Estado” ta hasiendo e siudadano (ku ta esun ku ta aportando) un fabor!
Kos sa yega dje leu ei ku despues di pèrdè mitar dia den un rei, e kontribuyente ku a paga su belasting tin di asta gradisí e kahero i no e inverso!
Ku tempu, na hopi pais e funshona-rio di identidatnan públiko (inkluso NV-nan di Gobièrnu) a atkerí un aktitut di superioridat, defensivo i agresivo pareu.
Tin ámtenar tin e prehuisio ku tur siudadano ta un pekadó, òf un potensial pekadó kontra lei, i p’esei mester trata nan ku deskonfiansa. Tanten ku no prueba otro no ta trata nan otro.
Pa kolmo, den mayoria di relashon di poder, pa no tin kibukashon den repartishon di bienes públiko tin prosedura “speshal” pa esnan bon akomodá. Pa duna un ehèmpel bon konosí: te ku un par di aña pasá ora bo bin ripará un par di dia promé ku biaha ku bo pasport a vense, si bo tabatin un landsman, bo tabata bin kla pa haña bo pasport, via un prosedura rápido pafó di e sirkuito normal.
E relashon muchu mas direkto ku Hulanda pa loke ta finansas
Drentando e relashon nobo entre siudadanonan di islanan B.E.S. i e entidat muchu mas grandi ku ta Hulanda, tantu e siudadano di e islanan B.E.S. komo Hulanda mester paga bon tinu pa e rèspèt pa ku e siudadano sigui progresá den un espíritu demokrátiko riba nivel lokal. Esaki, ni maske e islanan B.E.S. ta bai tin un relashon muchu mas direkto ku Hulanda, ku ta un identidat muchu mas grandi ku awor ta e kaso ku gobièrnu di Antia.
Rèspèt pa e siudadano i su derechonan demokrátiko riba nivel lokal mester keda un preokupashon konstante di tur gobièrnu inkluso e gobièrnu i e ámtenarnan di Hulanda ku tin di interaktuá ku e islanan B.E.S.
Ta bin diferente kambio, aworakí, esun mas visibel ta riba fi nansas públiko.
Riba esaki ta bon pa establesé públiko i transparente e reglanan estrikto pa funshonarionan públiko. Mas ku tur esaki ta konta pa e “College Financieel Toezicht” ku ta algu nobo pa e siudadanonan di e islanan B.E.S., sigur den un situashon kaminda den komienso e gobièrnunan lokal mester bai siña goberná den presupuestonan sin défi sit.
Riba tèrmino medio (3 pa 4 aña) e gobièrnunan lokal mester mustra via kampañanan públiko general ku e kolegio aki ta operá den un herante demokrátiko lokal kaminda e siudadano tin sierto poder i ku e Supervishon
ta netamente pa salbaguardiá interes di e siudadano lokal na nòmber di Reino.
Deseabel ta ku informashon riba kosnan públiko tin di yega na mayoria di
hende posibel, si por via oudiensianan públiko (e oudiensia ku señora Bijleveld
riba e islanan B.E.S. tabata un bon komienso) i por ehèmpel, den transkurso di tempu, introdusí un presupuesto partisipativo.
En general den e aparato públiko mester sigui kultivá un kultura di servisio, di tal manera ku ta solamente den forma okashonal mester hasi uso di e reglanan pa mustra e ámtenar riba su debernan pa ku e pueblo ku e tin di sirbi.
Al final e kolegio di supervishon finansiero tambe mester radia e deber síviko aki pa ku e pueblo ku e ta sirbi, ku ta e Boneriano, e Stasiano i Sabano, ku ta forma parti integral di Reino. Pa ku e siudadano di islanan BES, ku ta kere den un sistema demokrátiko, é tin di inkorporá interes públiko komo si fuera ku esaki ta su interes partikular


text:
Esaki nobo version, frekuentemente e liberashon, nos proveyó ku dos buki nobo karakterístika:
Promé, e poder di karga di e edits di karga riba di (pa ta mas spesífiko, wp-content/uploads/transposh/widgets), esaki ta pa tur esnan ku ta kere den bo mes edgar (un biaha so di kambio di un bandera) i tabatin problema na aktualisá e login, desde e edgar di e karta tin kibra, esaki karakterístiko e habri e posibilidat pa kompartí edits ku otro.
E di dos karakterístika ta e edicion di Google “el=internet leeflang” metodo, bo ta, fásilmente, e funshon di derechonan url completo na kada un di referencia na un lugá di derechonan url relatie, e oumentá e midí for di su html pa largu (dependiente di e kantidat di idioma ku sosten, implementa multipliká e kantidat riba e midí for di e direkshon na su lugá ib i bo por agregá rápido riba 1k pa tur seriedat di nada). Nos aktual rekomendashon e ta solamente pa desaster e funshon, si bo kier ta un mihó prueba di Google’c hermana pa webmasters di google, bai pa dilanti i diverse.
Ta spera ku disfruta di e version, opsekio’t duda ta aparesé den kontakto ku nos pa un brug/petishonnan di karakterístika.


text:
Kolegio di supervishon finansiero Kòrsou i Sint Maarten tin un ròl di señalá i kontrolá. E tareanan di e Kolegio ta dirigí riba aprobashon di e presupuestonan pa parlamento i ehekushon di e presupuestonan ku denter di e límitenan palabrá ta balansá, i riba dominio di e total di fiansanan.
Pa por laga e supervishon tuma lugá optimalmente. E Kolegio mester tin bista riba e siklo di presupuesto i e maneho finansiero di e paisnan. E Kolegio ta evaluá si e presupuesto aprobá pa parlamento ta kuadra ku e normanan den e lei di Reino i kaminda ta nesesario ta proveé konseho. E kolegio por konsehá riba e konsepto di presupuesto tantu solisitá, komo no solisitá.
Raymond Gradus
Presidente
Raymond Gradus (1962) for di 1 di yüli 2017 ta presidente di e Kolegionan di supervishon finansiero. Gradus a studia Ekonometria General i Empresarial na Katholieke Universiteit Brabant. Na 1990 el a doktorá den siensia ekonómiko. Prof. Gradus tin un eksperiensha gubernamental supstansial riba tereno di maneho ekonómiko i finansiero. Na komienso di su karera (1984-1992) el a traha komo investigadó sientífiko i dosente universitario. Despues (1992-2007) a sigui vários funshon (gerensial) na e Ministerionan di Asuntunan Sosial i Labor, entre otro komo direktor di Asuntunan Finansiero Ekonómiko (FEZ), di Asuntunan Ekonómiko i di Finansa, kua el a sabi di kombiná ku e funshon di dosente universitario prinsipal (partaim) di maneho finansiero ekonómiko (1996-2004). Den e siguiente añanan (2008-2015) e tabata direktor di e Instituto Sientífiko di CDA. For di 2004 e ta profèsòr di gobernashon i ekonomia di e sektor públiko i non-profit na Vrije Universiteit Amsterdam. Tambe e ta afiliá na e grupo profeshonal di accounting i Sentro Zijlstra Center pa Public Control, Leadership i Governance. Ademas e ta miembro di Hunta di Supervishon i presidente di e komité di ouditoria di Haagse Hogeschool (HHS) i presidente di Hunta di Supervishon di Dianet, un hòspital kategorial riba tereno di nefrologia. funshonan adishonal
Gregory Damoen
Miembro riba proposishon di Curaçao
Entrante 1 di sèptèmber 2017 Gregory Damoen (1958) ta miembro di Kolegio di supervishon finansiero riba proposishon di Kòrsou. Sr. Damoen tin un grado di Master den Accounting kual el a optené na Universidat di Antia Hulandes (UNA) i un grado di Bachelor den Ingenieria i Teknologia kual el a optené na Tilburg College of Engineering and Technology. Ademas el a profundisá su mes den finansa públiko na e Instituto di Fondo Monetario Internashonal na Washington. Karera di Sr. Damoen ta karakterisá pa finansa públiko. El a kuminsá su karera komo funshonario di staf na Ministerio di Finansa di èks Antia Hulandes (1986 – 1993), pa despues bira Direktor Athunto di Finansa (1994 – 2003) i despues Direktor Interino (1997 – 2003). Na 2003 el a bira Direktor (2003 – 2010), kombinando e funshon aki ku esun di Landsontvanger Interino (2003 – 2006). Na 2010 el a tuma su retiro di e Ministerio i el a dirigí GD Consulting N.V. durante dos aña (2010 – 2012). For di 2013 e ta empleá na Banko Sentral di Kòrsou i Sint Maarten; aktualmente den e funshon di Direktor Athunto di Riesgo & Control. Entre 2007 i 2010 Gregory Damoen tabata konsekutivamente miembro di Konseho Insular di Kòrsou i miembro di Parlamento di Antia Hulandes. Di 2013 te 2017 e tabata miembro di Konseho Konsultativo di Kòrsou. Tambe for di 2007 e tabata miembro di diferente komishon i grupo di trabou. Entre otro e tabata presidente di e Komishon di Repartishon di Bien entre Antia Hulandes i Aruba, i tambe di e komishon ku a okupá su mes ku e problemátika di debe di Antia Hulandes. Sr. Damoen tabata aktivo den Hunta di Komisario di diferente entidat públiko, entre otro esun di Landsloterij, Postspaarbank i resientemente di Fondo General di Penshun di Kòrsou. funshonan adishonal
Russell Voges
Miembro riba proposishon di Sint Maarten
Señor Russell Voges (1943) ta miembro di Kolegio di supervishon finansiero for di 1 di òktober 2018, riba proposishon di Sint Maarten. Señor Voges a nase, krese i ta biba na Sint Maarten i durante di dékadanan largu el a traha den sektor públiko di tantu Sint Maarten komo e anterior Antia Hulandes. Despues di a studia siensia polítiko i sosial na Universidat di Amsterdam pa algun aña, Señor Voges a drenta servisio di gobièrnu, kaminda entre 1976 i 1985 e tabata enkargá ku diferente problemátika riba tereno di planifikashon di desaroyo. Na 1983 el a keda nombrá komo presidente di e Komishon Sentral pa Konsulta Komun di Ámtenarnan (GOA); un posishon ku el a okupá durante di 9 aña. Di 1985 te ku 1992 e tabata sekretario di Konseho Sosial Ekonómiko (SER). Na 1992 e siguiente paso den su karera a hib’é na su promé funshon di gobernashon; e funshon di Gezaghèber di e teritorio insular di Sint Maarten. Despues di esaki el a keda nombrá konsekutivamente komo minister di Finansa i di Asuntunan Konstitushonal i Interno di Antia Hulandes. Di 2004 te 2009 e tabata direktor general di Simpson Bay Lagoon Authority, un kompania di gobièrnu pa e sektor di yate di Sint Maarten. Den pasado Señor Voges a okupá diferente funshon den e arena sosial. Asina ei den e último añanan e tabata miembro di e Kolegio Sentral di Reclassering i sekretario i miembro di e Konseho di Supervishon di Stichting Overheidsaccountantsbureau (SOAB, 2004-2016). Tambe el a forma parti di e konseho di konsulta di National Integrity System Assessment Sint Maarten (Transparency International), i el a fungi tambe komo Kònsùl Honorario pa Suesia pa Sint Maarten, Saba i Sint Eustatius.
Henk Kamp
Miembro riba proposishon di Hulanda
Señor H.G.J. (Henk) Kamp (1952) ta miembro di e Kolegionan di supervishon finansiero riba proposishon di Hulanda entrante 1 di yüli 2018. Señor Kamp tin eksperiensha masha amplio tantu na nivel di gobernashon komo na nivel polítiko. For di 1976 pa hopi aña e tabata miembro di Konseho Munisipal i di Kolegio Ehekutivo Munisipal (wethouder) di Borculo na Gelderland, i di 1987 te 1994 e tabata alabes miembro di Parlamento Provinsial di Gelderland. Despues di esei el a kambia bai den polítika nashonal komo miembro di Parlamento Hulandes (Tweede Kamer). Ademas Kamp a okupá susesivamente kuater puesto di minister: di Vivienda Públiko, Planifikashon Urbano i Medio Ambiente, Defensa, Asuntunan Sosial i di Labor i di Asuntunan Ekonómiko. Den e parti Karibense di Reino Henk Kamp ta prinsipalmente konosí pa su ròl komo e promé Komisario pa Hulanda Karibense, kual funshon el a okupá desde 2009. Su tarea tabata di guia e transformashon di Bonaire, Saba i Sint Eustatius pa entidat públiko. Banda di su trabounan na Cft Henk Kamp ta ligá na vários organisashon sosial. Asina, por ehèmpel, e ta presidente di e asosiashon di e sektor di kas di kuido pa ansiano i kuido den bario ActiZ i di tambe di e Konseho di Supervishon di Stichting Ziekenhuis Groep Twente. Ademas e ta miembro di direktiva general di empresanan chikí i mediano di Hulanda (MKB Nederland), miembro suplente di Konseho Sosio-ekonómiko (SER) i miembro di Konseho Konsultativo di Kaak Group na Terborg. funshonan adishonal


text:
E mihó hefe di e its Privá di e Karta di Meta Memphis, Nashville, Novela, Catalogo,T Avion Avion di e Grupo di Hür di trabou 877-978-2712 pa e sektor espasial kita e flornan marcia pasahero bashí pal'i oferta di hotel Banda di Mi por Negoshi, Di emergensia, E ekspreshon di Personal ku e polítika di scots proyekto? Laga e mihó avion di e grupo yuda nan a yega na su siguiente destinashon rápido bai lihé!
Privá cancion elos ofresé un ámbito di circunstancianan faborabel pa okupá ku eksperensia, included e tempu di produktivo. For di otro gil di registro di agilizar di dianan di biahe, privá di bula kue ta e metodo ideal pa komplasé kore reunion di lorá zona urbano, yena un par di bishitá un dia, òf simplemente tin un kantidat grandi di e oportunidat pa keda benefisio mientras vind.
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
E último menos di Avion bashí para trato banda a kita e preokupashon bai pa e relacion. Independiente di si vaye ningun, komo un karakterístika di un chikitu reunion òf buki di famia, e laboral laga aden un avion privá tuma ta konsiderá extravagante solo i caba riba bo ta medio di un meta.
E utilización un privá siensia di hür pa yega na un oportunidat di go garantisá e bentaha additional di aceso na termina privá na agilizar e proseso di registro riba, garantisá ku otro dianan e ta dedica na logra un enkargo di pafó di e scada di oposishon tin un sirbishi di liña. Ku nan kapasidat pa yega na mas area di tur e mundu i e mehora potensia di certificacion, content sekreto ta e metodo ideal pa bai alegria.
E extravagancia i konsuelo: meta mester ta un delisia i nos encargaremos di hasi su cancion partisipashon aki luhoso i agradabel manera mei anualmente.
Benefisionan pa Trese its privá di e karta di representante di meta:
Aceso na otro di avion termina: haya un área leu aya òf simplemente yega mas serka di su meta delaster un planificada di mayordomia permití.
Termina privá pa yega na: mantené un distansia stratégiko di lines i superfluo lesamento; di viejo mei bordo di avion privá pa hür ta Trese menos pa despegue.
E inskudriñabel mundial: independiente di unda bo ta sufisiente pa biaha na òf for, nos sistema mundial di nan lugá di trabou a duna bario di prenda den sala mundial.
Tuma un peaje di produktivo: nos kumpra e forsa i autoridad ku nos ta pèrmití deskubrí e mihó personal di fluho di e kosto di contrast, garantisá, normalmente e mayoria di e conocido ta bon.
E desishon di avion: ku aceso na 50,000 máquina ta bula bai 130 varios máquina bula tipo, laga nos ban confiansa fuente di correa máquina bula pa nan rekisito.
Registro Individuo di supervision: di dediká kue di skol ta accesibel pa dia di dia pa yudadónan ku e nesesidatnan ku bo por tin, e autor intellectueel den meta pa asina pa saka un into bin mehora pa su cancion.
Private Jet Charter Flight Service Near Me Tennessee
Lista di aeropuerto di e Contado di Avion e Aeropuertonan Públiko i Privá, Bo Ta Trese https://en.wikipedia.org/wiki/List_of_airports_in_Tennessee
its privá di e karta di Kentucky | di hür un je privá di Memphis